# &kscd; käsiraamat

## Sissejuhatus

&kscd; on kiire, CDDB-võimalusega &CD;-mängija paljudele &UNIX; platvormidele. &kscd; tähendab 'KDE projekti väike/lihtne &CD;-mängija' (inglise keeles The KDE Project's small/simple &CD; player).

Uus: Perli skript `workman2cddb.pl`, mis lubab märksa valutumalt üle tulla ka workmani kasutajatel.

Loodetavasti meeldib see &CD;-mängija sulle väga.

&Bernd.Johannes.Wuebben;

&Bernd.Johannes.Wuebben.mail;

### Toetatud platvormid

&kscd; toetab otseselt järgmisi platvorme:

- &Linux;

- FreeBSD

- NetBSD

- BSD386

- Sun

- &Solaris; (sealhulgas cdda tugi)

- &HP-UX;

- &SGI; Irix (sealhulgas cdda tugi)

- Sony NEWS

- OSF/1

- Ultrix

ja peaks kompileeruma veel paljudel platvormidel, nõudes vahest vaid väikesi muudatusi.

## Kasutamise põhitõed

### Peategevus

&kscd; liides &kscd; liides

See on &kscd; peaaken, millist sa näed &kscd; käivitamisel. Mida miski selles aknas teeb, selgitame allpool.

#### Juhtimispaneel

Juhtimispaneel Juhtimispaneel

See on &kscd; juhtimispaneel. Siinolevate nuppude tähendus peaks olema selge kõigile, kes üldse kunagi on mõne &CD;-mängijaga kokku puutunud.

Ülemine nupp siinsel pildil lülitab &CD; esitamist ja pausi. Vasakpoolne nupp teises reas peatab &CD; esitamise. Teise rea parempoolne nupp lükkab &CD; välja. Kolmanda rea kaks nuppu hüppavad edasi (parempoolne) või tagasi (vasakpoolne) järgmise või eelmise pala algusse. Alumise rea vasakpoolne nupp lülitab kordust, mis juhul, kui see on sees, alustab &CD; esitamist uuesti, kui kõlanud on viimase pala viimased helid.

#### Olekuvaade

Olekuvaade Olekuvaade

See näitab olekut. Ülalt alates paremalt vasakule on siin näha aeg (allpool tuleb lähemalt juttu aja erinevatest esitamisvõimalustest), &CD-ROM; seadme olek, audio &CD; koguaeg, parajasti kehtiv helitugevus ning praegune raja number ja radade arv kokku. Alumised kaks tekstirida näitavad esitajat ja &CD; nime ning raja nime - eeldusel, et sellised kirjed on ikka kohalikus või võrgus asuvas CDDB-s (&CD; andmebaas) olemas.

Erinevate aja esitamisviiside valimiseks klõpsa ajakirjel. Vaikimisi näitab &kscd; antud raja esitamiseks juba kulunud aega, kui käib &CD; esitus, või ––:–– või 00:00, kui &CD; esitust ei käi. Vaatel klõpsates saab valida allesjäänud rajaaja, kokku esitamisele kulunud aja ja kokku allesjäänud aja vahel.

#### Seadistamisnupp

Lisade nupp Lisade nupp

Sellele nupule klõpsates avaneb menüü mitme valikuga. Sul on võimalik avada &kscd; seadistustedialoog või seadistada kiirklahve. Nii saad häälestada &kscd; just enda maitsele sobivaks. &kscd; seadistamisest kõneleb lähemalt &kscd; seadistamise osa.

Menüü pakub mitu võimalust hankida esitaja kohta infot internetist. Sa võid leida esinemisaegu, helikandjate ostmisvõimalusi ja muud infot, kui klõpsad sellele nupule ja valid ilmuvast hüpikmenüüst vajaliku kirje.

Menüüst saab avada ka käesoleva käsiraamatu, anda teada vigadest, saada infot &kscd; ja &kde; kohta või &kscd; töö lõpetada.

#### CDDB nupp

CDDB nupp CDDB nupp

Sellele nupule klõpsates avatakse CDDB (CD andmebaas, inglise keeles Compact Disc Data Base) kirje redaktor.

CDDB võib tuvastada sinu &CD; ning enamasti laadida alla selle &CD; radade loendi või laadida selle failisüsteemist. Täpsemat infot selle kohta annab &CD; andmebaasi redaktorist pajatav osa.

#### Helitugevuse liugur

Helitugevuse liugur Helitugevuse liugur

Selle liuguriga saab määrata &CD; esitamise helitugevust. Liugurit paremale nihutades heli valjeneb, vasakule nihutades nõrgeneb. Kui kasutad &CD; esitamisel helikaarti, mõjutab helitugevust ka helikaardi mikser.

#### Rajavalija

Rajavalija Rajavalija

See liitkast näitab esitatava raja järjekorranumbrit, nime ja aega (minutites ja sekundites). Liitkastiga saab vahetult valida mis tahes &CD; raja.

## &kscd; seadistamine

### Peamine seadistamisaken

&kscd; seadistamiseks klõpsa nupule Lisad. Vali ilmuvast menüüst &kscd; seadistamine... See avab uue akna.

&kscd; peamine seadistamisaken kujutab endast kaartidega dialoogi, millel on kaks suuremat osa.

- CD-mängija võimaldab määrata &kscd; välimust ja käitumist.

- CDDB võimaldab seadistada &kscd; CDDB-otsingu omadusi.

Nende kaartide vahel saab lülituda klõpsuga dialoogi vasakus servas asuvatele ikoonidele.

### CD-mängija dialoog

CD-mängija dialoog KSCD seadistamise dialoog

Tekstikast LCD font toob ära parajasti valitud fondi, millega näidatakse kogu infot &kscd; olekuvaates. Fondi muutmiseks klõpsa nupule Vali...

Väljad LCD värv ja Taustavärv näitavad vastavalt olekuvaate esiplaani ja tausta värvi. Värviribale klõpsates saab neid muuta.

Ikooni näidatakse süsteemses dokis: selle sisselülitamisel näidatakse &kscd; ikooni &kicker;i paneelil.

Kasti Näidatakse loo eelteadet märkimisel ilmub Kickeri aknakese kohale alati väike infoaken, kui vahetub &CD; rada. Aknake kaob automaatselt 5 sekundi pärast.

Loo eelteate näide Loo eelteate näide

Hüppe intervall võimaldab määrata, mitu sekundit liigutakse edasi või tagasi, kui juhtimispaneelil klõpsata nuppu hüppa edasi või hüppa tagasi.

Automaatne esitus CD sisestamisel paneb &kscd; &CD;-d esitama kohe, kui oled selle masinasse pannud ja salv on sulgunud. Nii ei ole vaja isegi nupule Esitus klõpsata.

Lugude lõppemisel väljastatakse CD valimine sunnib &CD; väljastama pärast esituse lõppemist.

Väljumisel peatatakse CD esitus valimisel lõpetatakse &CD; esitus, kui lõpetad &kscd; töö.

Väljal CD-seade seisab selle &CD-ROM; seadme nimi, mida kasutad audio &CD;-de mängimiseks. Vaikimisi on selleks `/dev/cdrom`. Antud seadmele määratud õigused peavad lubama seadet ainult lugemiseks avada. Seadme õiguste muutmine nõuab peaaegu kindlasti administraatori kätt ning seda on võimalik teha nii käsurealt kui ka &konqueror; administraatori õigustes käivitades.

Enne kui me järgnevate valikute juurde jõuame, on oluline kõrva taha panna, et personaalarvutid saavad &CD;-d esitada kahel viisil.

Esimene meetod (&kscd; kasutab selle kohta nimetust otsene digitaalesitus) kujutab endast digitaalandmete lugemist &CD;-lt digitaalaudio ekstraktimist (DAE) kasutades. Andmed saadetakse sinu masina protsessorile, mis moondab digitaalandmed heliks. See eeldab, et &CD;-seade vastab DAE nõuetele (enamik uuemaid seadmeid vastab) ning protsessor vajab teatud aega kuuldavate helide tekitamiseks.

Teine meetod kasutab enamikul &CD;-seadmetel saadaolevat sisemist ühendust, millega andmed loetakse ja heli tekitatakse ilma arvuti protsessorit kasutamata. Andmed edastatakse spetsiaalse kaabli vahendusel otse arvuti helikaardile. Sel juhul on protssessori koormus väiksem, kuid arvutis peab olema ühendatud vastav kaabel. Paraku pole seda siiski päris kõigis arvutites.

Märkekast Kasutatakse otsest digitaalesitust määrab, millist meetodit tarvitab &kscd; audioradade lugemisel. Kui kast on märgitud, kasutatakse esimest meetodit, kui mitte, siis teist.

Kui valid otsese digitaalesituse, võimaldab rippmenüü Vali audiotaustsüsteem valida, millisele audiotaustprogrammile digitaalinfo saata. Menüü sisu sõltub sinu süsteemist. Enamasti peaks sobima arts. Samuti saab valida seadme, mida audiotaustsüsteem kasutab, kastis Vali audioseade. Audioseadmete ja -taustsüsteemide käsitlus aga väljub käesoleva käsiraamatu raamest.

Kasti Kodeeringu valimine märkimisel saab valida CDDB päringute tulemuste näitamiseks kasutatava kodeeringu.

Standard näeb ette, et CDDB tulemused esitatakse kodeeringus Latin 1. Kui sul ei ole CDDN infoga probleeme, jäta see kastike märkimata.

Nupp Abi avab &kscd; käsiraamatu. Nupp Vaikeväärtused taastab kõigi dialoogi valikute vaikimisi kehtivad väärtused. Nupp OK salvestab kehtivad seadistused ja väljub dialoogist. Nupp Rakenda salvestab kehtivad seadistused, kuid ei sulge dialoogi. Nupp Loobu sulgeb dialoogi ilma midagi salvestamata.

### Freedb otsingu dialoog

Seadistustedialoogi Freedb otsingu dialoog Seadistustedialoogi Freedb otsingu dialoog

Kaardil Freedb otsing saab määrata kindlaks &kscd; CDDB võimalused.

Valikuga Režiim saab määrata, kuidas CDDB otsing sooritada. Ainult puhverdatud info tähendab, et kasutatakse ainult infot, mis on juba sinu arvutis. Puhverdatud info ja kaugpäring otsib infot, mida sul veel ei leidu, Ainult kaugpäring aga otsib alati infot internetist.

Sektsioonis CDDB server saab määrata, millist CDDB peegelsaiti &kscd; kasutab albumiinfo hankimiseks. Sa võid sisestada serveri nime, pordi ja protokolli tekstikastidesse või klõpsata nupule Näita peeglite nimekirja. Klõpsu järel avaneb uus aken, mis näitab CDDB peegelsaite ja nende asukohti. Vali nimekirjast soovitud server ja klõpsa OK.

Sektsioonis Puhverdatud info asukohad saad määrata, kuhu &kscd; salvestab CDDB info sinu arvutis. Kataloogi lisamiseks kirjuta selle asukoht sektsiooni ülaosas asuvasse tekstikasti ja klõpsa Lisa. Sa võid kataloogi valida ka klõpsuga tekstikastist paremal paiknevale sinisele kataloogitähisega ikoonile. Kataloogi kustutamiseks klõpsa selle nimele &HVN;ga ja seejärel nupule Eemalda. Sa võid muuta järjekorda, milles &kscd; katalooge läbi otsib, klõpsates kataloogi nimel ja seejärel vastavalt vajadusele nupule Liiguta üles või Liiguta alla.

Nupp Abi avab &kscd; käsiraamatu. Nupp Vaikeväärtused taastab kõigi dialoogi valikute vaikimisi kehtivad väärtused. Nupp OK salvestab kehtivad seadistused ja väljub dialoogist. Nupp Rakenda salvestab kehtivad seadistused, kuid ei sulge dialoogi. Nupp Loobu sulgeb dialoogi ilma midagi salvestamata.

### Freedb saatmise kaart

Freedb saatmise kaart

Freedb saatmise kaart võimaldab määrata ühenduse e-posti või veebiserveriga, mille vahendusel saata uusi CDDB kirjeid. See on kasulik juhul, kui sa ei ole oma süsteemi serverina seadistanud.

Kui kavatsed CDDB kirjeid saatma hakata, pead kõigepealt otsustama, kas saata need HTTP protokolli kasutades või e-postiga (SMTP vahendusel).

Lihtsam on uusi kirjeid saata &HTTP; vahendusel. Mõned tulemüürid blokeerivad sellise liikluse. Kui ka sinu tulemüür takistab uusi kirjeid saatmast &HTTP; vahendusel, kasuta SMTP-d.

Kõigepeal vali protokoll: kas &HTTP; või SMTP (e-post).

#### &HTTP; kasutamine CDDB info saatmiseks

Sisesta tekstikastidesse serveri nimi ja port. Kui saadad info rahvusvahelistesse serveritesse, ei ole siin vaja midagi muuta.

#### SMTP (e-posti) kasutamine CDDB info saatmiseks

Info saatmiseks e-postiga kirjuta oma e-posti aadress kasti Vastamise aadress, e-posti server kasti SMTP server ja vali vajalik port kerimiskastist Port.

Kui pead e-posti serveri kaudu kirjade saatmiseks andma parooli, märgi ära kast Server nõuab autentimist ning kirjuta oma kasutajanimi kasti Kasutajanimi.

Nupp Abi avab &kscd; käsiraamatu. Nupp Vaikeväärtused taastab kõigi dialoogi valikute vaikimisi kehtivad väärtused. Nupp OK salvestab kehtivad seadistused ja väljub dialoogist. Nupp Rakenda salvestab kehtivad seadistused, kuid ei sulge dialoogi. Nupp Loobu sulgeb dialoogi ilma midagi salvestamata.

## CD andmebaasi redaktor

&CD; andmebaasi redaktor &CD; andmebaasi redaktor

&CD; andmebaasi redaktor võimaldab muuta, alla laadida, salvestada, annoteerida ja üles laadida CDDB (CD andmebaasi) kirjeid.

Kui sinu kohalikus CDDB puus (vaata seadistamispeatüki CDDB lõiku) on olemas kirje &CD-ROM; seadmes oleva &CD; kohta või kui plaadi andmed leiti Freedb-s, näed &CD; nime ja selle esitaja nime väljadel Esitaja: ja Pealkiri: ning radade loendit valikukastis Rajad. Vastasel juhul näed radade loendit ja nende kestust, kuid mitte pealkirju.

Terve plaadi võid annoteerida nupule Kommenteeri (välja Pealkiri all) klõpsates. Kui soovid annoteerida konkreetset rada, vali see valikukastis Rajad ning klõpsa kasti all asuvale nupule Kommenteeri. Kui valid raja kastis Rajad, on selle pealkiri, kui see on teada, näha alloleval väljal Pealkiri. Võid kirjutada kasti raja pealkirja või muuta kirjet nii, nagu parajasti vaja. Vajuta klahvile Return ning muudetud teksti ilmub kastis vastaval real nähtavale.

Kui oled andnud kõigile radadele pealkirja ning täitnud väljad Esitaja ning Pealkiri, võid oma panuse saatmiseks e-postiga Freedb-le klõpsata nupule Saada.

Sul palutakse ka valida postituse kategooria. Sektsioonis Plaadi ID on näha 32-bitine ID kood, mida Freedb kasutab CD tuvastamiseks. ID koodi kohal on freedb kategooria kirje. Need kategooriad vastavad alamkataloogidele kataloogis, mis on valitud &kscd; seadistustedialoogi freedb kaardil valikuga Freedb baaskataloog.

Pikkus näitab &CD; palade koguesitamisaega.

CDDB andmete allalaadimiseks klõpsa nupule Laadi info. Muudatuste salvestamiseks ainult enda arvutis klõpsa nupule OK. Nupule Loobu klõpsates suletakse &CD; andmebaasi redaktor muudatusi salvestamata.

## &kscd; kasutamine &kde; paneelil

&kscd; kasutamine &kde; paneelil &kscd; kasutamine &kde; paneelil

Kui on märgitud kast Ikooni näidatakse süsteemses dokis, ilmub &kscd; väike aplett &kicker;ile. Erinevalt &kscd; peaaknast leidub see aplett igal töölaual. Apletil hiire parema nupuga klõpsates avaneb hüpikmenüü, millega saab juhtida &CD; mängimist. Klõps hiire vasaku nupuga apletil peidab &kscd; peaakna. Kui see on peidetud, siis uus klõps hiire vasaku nupuga toob selle taas nähtavale.

Kui täpne olla, näidatakse apletti paneeli süsteemses salves. Kui apletti &kscd; minimeerimise ajal ei ilmu, oled vahest salve eemaldanud. Selle lisamiseks tee hiire parema nupuga klõps paneeli tühjal alal ja vali menüükäsk Lisa Aplett Süsteemne salv .

## CDDB tugi

Freedb on interneti vahendusel kättesaadav jagatud andmebaaside võrk, mis sisaldab infot enamiku &CD;-de kohta. Kui sul on internetiühendus, ei pruugi sa tõenäoliselt kunagi käsitsi sisestada oma &CD; radade infot, kui oled süsteemi korralikult seadistanud. Vaata seadistamise kohta lähemalt &kscd; seadistamisest kõneleva peatüki Freedb kaardi osa, samuti osa CD andmebaasi redaktori kohta, mis annab teada, kuidas redigeerida CDDB kirjeid.

CDDB kasutamine on vaba. Kõik kasutajad on oodatud andma ka oma panust selle täiendamisse.

CDDB kirjete loomisel pea palun silmas järgmisi asju:

- Kasuta kirjetes standardseid ladina tähti. Mõned eritähed on küll lubatud, aga näiteks kirillitsas või kreeka tähestikus postitusi ei võeta lihtsalt vastu.

- Kasuta &CD; andmebaasi redaktoris väljal Plaadi esitaja / Pealkiri ainult üht sümbolit /.

  Klassikalise muusika &CD;-de puhul on heaks tavaks anda helilooja nimi esitajana (enne kaldkriipsu) ja ettekandja nimi pealkirjana (pärast kaldkriipsu).

- Kui saadad kirje, mis on juba andmebaasis olemas, lisatakse olemasolevale kirjele kogu see info, mida sa pakud ja mida varem olemas ei olnud.

Vaikimisi paigaldab &kscd; standardsed CDDB kategooriad kataloogi `$KDEDIR/share/apps/kscd/cddb`. Sa võid luua nii palju kategooria alamkatalooge, kui soovid. Saatmisel näidatakse siiski ainult ametlikke CDDB kategooriaid. Saatmise vaikeaadress on freedb-submit@freedb.org. Rohkem infot Freedb kohta annab Freedb kodulehekülg.

Kohalik CDDB kirje konkreetse &CD; kohta salvestatakse CDDB baaskataloogis faili ``kategooria nimi``plaadi ID``. Neid faile võib redigeerida suvalise tekstiredaktoriga, kui sul oma vaba ajaga tõesti midagi paremat ei ole ette võtta.

## CD-mängija probleemide lahendamine

Käesolevas osas anname võimalikult üksikasjalikke juhiseid probleemide lahendamiseks, kui sinu CD-mängija ei mängi CD-seadmesse asetatud audio &CD;-d.

### Probleemide lahendamise algus

Alustuseks aseta audio CD oma CD-seadmesse. Sulge salv ja vajuta &kscd; aknas esitusenuppu. Jälgi oma CD-seadet ja ekraani ning vali allpool probleem, mis sinu omaga kõige paremini haakub.

Kui ma vajutasin nupule Esitus:

- Ilmus veateade

- Veateadet ei ilmunud

### Veateadet ei ilmunud, aga ka mitte heli kõlaritest

Kõigepealt kontrolli, et &kscd; helitugevus on ikka paigas.

Helitugevuse liugur asub &kscd; akna ülemises paremas nurgas. See näeb välja selline:

Helitugevuse liugur Helitugevuse liugur

Klõpsa vertikaalsel kollasel pulgakesel ja lohista see liuguri parempoolsesse otsa.

Kui nüüd kuuled muusikat, on probleem lahendatud. Kui aga mitte, jätka lahenduse otsimist siit.

### Mikseri helitugevuse tasemete kontrollimine

Järgmise sammuna tuleb kontrollida, kas &kmix;i helitugevuse tasemed on sobivad.

&kmix; on &kde; koosseisu kuuluv helimikser. See võimaldab kohandada paljude audiokomponentide helitugevust.

&kmix;i käivitamiseks vali K-menüü Multimeedia &kmix;.

Kui &kmix; on käivitunud, näed akent mitme helitugevuse liuguriga. Sõltuvalt seadistusest võivad nende juures olla näha nimed. Kui sa nimesid ei näe, tasuks enne jätkamist neid näidata lasta. Selleks vali &kmix;i aknas Seadistused&kmix;i seadistamine... Ilmub väike aken mõne valikuga. Liugurite nimede nägemiseks märgi ära kast Pealdiste näitamine ja klõpsa OK.

Iga liugur võimaldab juhtida mõne audioseadme helitugevust. Iga seadme juures on kaks muudetavat asja. Kõigepealt on iga liuguri kohal roheline tuluke. Sellele klõpsates vahetab see värvi, olles kas hele- või tumeroheline. Kui tuluke on tumeroheline, on audioseade summutatud ega too heli kuuldavale. Kui tuluke on heleroheline, ei ole heli summutatud. Kui seade ei ole summutatud, saad muuta selle helitugevust, lohistades liuguril paiknevat pulgakest. Mida madalamal see asub, seda nõrgem on antud seadme heli.

Mõne liuguri juures võib olla ka punane tuluke. See ei ole aga CD esitamisel oluline, nii et neile ei pruugi praegu tähelepanu pöörata.

Klõpsa kaardile Väljund.

Kontrolli, et liugurid pole summutatud (tulukesed peavad olema helerohelised) ja et liuguril paiknev pulgake asub ülaservas järgmiste audioseadmete korral:

- Master

- Master Mono

- PC Speaker

- PCM

Kui sa endiselt &CD;-d ei kuule, klõpsa kaardile Sisend.

Kontrolli, et liugur CD ei oleks summutatud (tuluke peab olema heleroheline) ja et liuguril paiknev pulgake asuks ülaosas.

Kui nüüd on &CD; kuulda, on probleem lahendatud. Kui mitte, klõpsa jätkamiseks siia.

### Kontrollimine, kas arvutis saab kuulda muid helisid

Nüüd testime, kas sinu arvutis saab kuulda mingeid muid helisid. Selleks esitame kõlarites heli, mis on salvestatud sinu kõvakettale.

Kõigepealt tuleb sobiv testfail leida. Seda saab teha käsureal.

Vali K-menüü Süsteem &konsole;. Ilmub aken käsureaga. Kirjuta sinna:

    $ locate -n1 KDE_Window_Open.wav

Pärast klahvi Enter vajutamist peaks ilmuma sinu antud käsu järele rida, mis näitab faili asukohta:

    $ locate -n1 KDE_Window_Open.wav
    /usr/local/kde/share/sounds/KDE_Window_Open.wav

Nüüd lase &kde;l seda lühikest heli mängida. Kirjuta `noatun` ja tühik ning seejärel kogu äsjaleitud faili asukoht, näiteks:

    $ noatun /usr/local/kde/share/sounds/KDE_Window_Open.wav

Kui kuuled lühikest heli, klõpsa siia.

Kui sa lühikest heli ei kuule, ei ole sinu helisüsteem korrektselt seadistatud. Klõpsa jätkamiseks siia.

### Testheli ei olnud kuulda

Nüüdseks oleme kontrollinud, et &kscd; ja kõigi &kmix;i mikserite helitugevusega on asjad korras. Me proovisime ka testheli, aga seda ei olnud kuulda. See tähendab kõige tõenäolisemalt seda, et probleemi allikaks pole mitte &kscd;, vaid sinu helisüsteemi seadistused.

Kontrolli, et &CD; mängib endiselt CD-seadmes.

Kõigepealt tuleb kontrollida, et kõlarid on korrektselt ühendatud ja nende helitugevusega ka kõik korras. Kui kasutad väliseid kõlareid, kontrolli järgmisi asju:

- Kontrolli, kas kõlarid on arvutiga korrektselt ühendatud (uuri vajaduse korral käsiraamatut).

- Kui kõlarid töötavad akude või patareide peal, vaheta patareid uute vastu.

- Kui välised kõlarid on seinatoitel, kontrolli, et nad on korralikult ühendatud ja saavad ikka voolu.

- Kui kõlaritel on voolunupp, kontrolli, et see oleks sisse lülitatud.

- Kui kõlaritel on helitugevuse nupp, kontrolli, et see oleks umbes poole peal nulli ja maksimumi vahel.

Kui kõlarid kuuluvad arvuti juurde, kontrolli, kas neil on helitugevuse nupp. Kui on, kontrolli, et see oleks umbes poole peal nulli ja maksimumi vahel.

Kui kõik eelnev on korras, läheb sul ilmselt vaja märksa põhjalikumat abi, et oma arvutis heli tööle saada. Selle andmine väljub käesoleva käsiraamatu raamest, kuid me soovitame kasutada mõningaid internetis leiduvaid allikaid:

- Linux Sound HOWTO.

- Sinu distributsiooni veebileheküljel on usutavasti foorum, kus kasutajad saavad küsimusi esitada.

- Küsimuse võib postitada mõnda uudisegruppi, näiteks comp.os.linux.

- Otsingumootoritega võib leida teisi, kes on sattunud silmitsi samasuguste prboleemidega.

### Testheli oli kuulda, aga &CD; endiselt mitte

Nüüdseks oleme kontrollinud, et &kscd; ja kõigi &kmix;i mikserite helitugevusega on asjad korras. Me proovisime ka testheli ja sa kuulsid seda. See tähendab kõige tõenäolisemalt seda, et probleemi allikaks on &kscd; või &CD;.

Kontrolli, et &CD; on ikka mängitav. Kui see on uus &CD;, sisesta see mõnda teise CD-mängijasse (eelistatavalt mitte arvutisse) ja kontrolli, et see &CD; seal mängib. Kui see mujal mängib, jätka siin.

### Otsese digitaalesituse kasutamine

Personaalarvutid saavad &CD;-d esitada kahel viisil.

Esimene meetod (&kscd; kasutab selle kohta nimetust otsene digitaalesitus) kujutab endast digitaalandmete lugemist &CD;-lt digitaalaudio ekstraktimist (DAE) kasutades. Andmed saadetakse sinu masina protsessorile, mis moondab digitaalandmed heliks. See eeldab, et &CD;-seade vastab DAE nõuetele (enamik uuemaid seadmeid vastab) ning protsessor vajab teatud aega kuuldavate helide tekitamiseks.

Teine meetod kasutab enamikul &CD;-seadmetel saadaolevat sisemist ühendust, millega andmed loetakse ja heli tekitatakse ilma arvuti protsessorit kasutamata. Andmed edastatakse spetsiaalse kaabli vahendusel otse arvuti helikaardile. Sel juhul on protssessori koormus väiksem, kuid arvutis peab olema ühendatud vastav kaabel. Paraku pole seda siiski päris kõigis arvutites.

&kscd; kasutab vaikimisi teist meetodit. Sinu &CD; esitamise probleemide lahendamise järgmiseks sammuks ongi otsese digitaalesituse sisselülitamine. Selleks klõpsa &kscd; aknas nupule Peata. See lõpetab kõik katsed &CD;-d mängida.

Nüüd klõpsa nupule Lisad. Avaneb väike menüü, kust vali &kscd; seadistamine... See avab dialoogi.

Klõpsa dialoogi vasakus servas ikoonile CD-mängija.

Märgi ära kast Kasutatakse otsest digitaalesitust.

Klõpsa OK.

Nüüd klõpsa &kscd; aknas nupule Esitus ja vaata, kas &CD; hakkab korralikult mängima.

Kui sa ikkagi ei kuule &CD; muusikat, läheb sul ilmselt vaja märksa põhjalikumat abi, et oma arvutis heli tööle saada. Selle andmine väljub käesoleva käsiraamatu raamest, kuid me soovitame kasutada mõningaid internetis leiduvaid allikaid:

- Sinu distributsiooni veebileheküljel on usutavasti foorum, kus kasutajad saavad küsimusi esitada.

- Küsimuse võib postitada mõnda uudisegruppi, näiteks comp.os.linux või oma operatsioonisüsteemi kasutajate IRC kanalile.

- Otsingumootoritega võib leida teisi, kes on sattunud silmitsi samasuguste prboleemidega.

### Ilmus veateade

Kõige tõenäolisemalt näed sellist veateadet:

Veadialoog Veadialoog

Selle vea parandamisest kõneleb lähemalt käsiraamatu osa Küsimused ja vastused.

Kui saad mõne muu veateate, tasuks selle sisu üle aru pärida oma distributsiooni foorumilt või otsida abi otsingumootorite vahendusel (näiteks Google).

## Küsimused ja vastused

Ma näen &kscd; käivitamisel sellist dialoogi. Mis viga?

Veadialoog Veadialoog

See tähendab, et &kscd; ei suuda avada sinu &CD-ROM; seadet. Seadme nimi KsCD seadistamise dialoogi väljal &CD-ROM; seade peab vastama sinu &CD-ROM; seadmega tegelikult seostatud blokkseadmele. See on enamasti püsiviit sobivale IDE (`/dev/hdx`) või SCSI (`/dev/sdx`) seadmele.

Seadmefail kuulub tavaliselt kasutajale root grupis root, mistõttu tavalisel kasutajal ei ole õigust seda vahetult lugeda, kirjutada ega käivitada. Sellel pole mitte midagi pistmist SUID (Set Used ID programmid kasutavad standardse Un*x teegi funktsiooni `setuid()` muu kasutaja identiteedi võtmiseks) `mount` käsuga, millel õigustega probleeme ei teki. &kscd; peab suutma hankida ainult lugemisõigusega &CD;-seadmele viitava failideskriptori, et juhtida &CD-ROM; seadet ning lugeda plaadilt toorandmed.

Kui sa tead administraatori parooli, saad asja kiiresti ja hõlpsalt korda ajada. Võta endale administraatori õigused ja anna käsk ``chmod` `a+r` ``/dev/cdrom```, mis lubab igal sinu süsteemi kasutajal lugeda seadet `/dev/cdrom`. Kui sinu &CD-ROM; seade kannab mingit muud nime, siis muuda täpselt samamoodi tolle seadme õigusi. Kui sa ei tea administraatori parooli, palu oma süsteemiadministraatorit hästi viisakalt anda endale &CD-ROM; seadme lugemisõigus.

Vaata ka KsCD seadistamisest kõnelevat peatükki.

CDDB töölepanemine kohe kuidagi ei õnnestu. Kuidas saada mingitki põhjalikumat infot, mis võib olla valesti?

Kui sul tekib probleeme CDDB-ga, püüa &kscd; käivitada käsurealt võtmega `-d` ja vaata, mida silumisväljund ütleb.

## Autorid ja litsents

&kscd; autoriõigus 1997, 1998: &Bernd.Johannes.Wuebben; &Bernd.Johannes.Wuebben.mail;

&kscd; sisaldab koodi rakendusest:

- workman 1.4 beeta 3 autoriõigus (c): Steven Grimm koreth@hyperion.com

Eriline tänu kuulub CDDB andmebaasi põhimõtte leiutajatele Ti Kanile ja Steve Scherfile. Rohkem infot CDDB kohta leiab aadressilt http://www.cddb.com.

Väga eriline tänu kuulub aga David White'ile, kes kirjutas algupärase &kscd; käsiraamatu. Suurepärane, David!

Dokumentatsiooni uuendamine KDE 2.0 tarbeks ja autoriõigus: &Jonathan.Singer; &Jonathan.Singer.mail;

Dokumentatsiooni uuendamine KDE 3.4 tarbeks ja autoriõigus: &Mike.McBride; &Mike.McBride.mail;

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

### &kscd; hankimine

&install.intro.documentation;

### Nõuded

&kscd; edukaks kompileerimiseks on vajalik KDE teekide ning &Qt; C++ teegi uusimad versioonid. Kõik vajalikud teegid ning &kscd; enda leiab &kde; &FTP;-saidilt &kde-ftp;.

### Kompileerimine ja paigaldamine

&install.compile.documentation;

Palun anna praegusele hooldajale Aaron Seigole &Aaron.J.Seigo.mail; teada kõigist muudatustest, mida pidid ette võtma &kscd; kompileerimiseks enda platvromil.

&documentation.index;