# Interneti kiirkorraldused

Interneti kiirkorraldused on &konqueror;i tõeliselt suurepärased abimehed: kui sa oled neid kasutama harjunud, ei oska sa enam ettegi kujutada, et ilma nendega oleks võimalik hakkama saada.

Selgitamaks, mida õigupoolest interneti kiirkorraldused tähendavad, ava &konqueror; ja kirjuta asukoharibale `gg:kde`.

Selle peale otsib Google üles leheküljed, kus esineb sõna &kde;.

Selliseid kiirkorraldusi on terve hulk: `ggl:` (Google'i "Äkki mul veab"), `bug:` (bugs.kde.org) ja nii edasi.

Kiirkorralduste täieliku nimekirja nägemiseks vali &konqueror;i menüüst käsk Seadistused ja seejärel Veebi kiirkorraldused. Seal näed kõiki defineeritud kiirkorraldusi. Sa võid luua ise uusi korraldusi, olemasolevaid muuta või mittevajalikke kustutada. Kui määrad vaikimisi otsingumootori, ei pea sa enam õigupoolest kiirkorraldust kirjutamagi. Kui näiteks valid selleks Google'i, siis piisab, kui kirjutad asukoharibale `kde` ning Google asubki kohe sõna &kde; otsima.

Väljal Võtmesõna eraldaja saad määrata, kas võtmesõna tuleks eraldada kooloniga (`gg: kde`) või tühikuga (`gg kde`).

Interneti kiirkorralduste veel üks vahva omadus on see, et neid saab kasutada ka dialoogis Käsu käivitamine. Ava see dialoog (&kmenu; abil või kiirklahviga &Alt;F2), kirjuta sinna kiirkorraldus, ⪚ `gg: kde` ja vajuta klahvi &Enter;. Seepeale avatakse automaatselt &konqueror; ning Google hakkab otsima sõna &kde;.