# Menüükirjed

## Menüü Fail

&Ctrl;N Fail Uus

- See käsk käivitab uue dokumendi redigeerimisaknas. Vasakul, paneelis Dokumendid kannab fail nime Nimetu.

&Ctrl;O Fail Ava...

- Avab &kde; failidialoogi, kus saab avada ühe või ka rohkem faili.

Fail Ava hiljutine

- See käsk võimaldab avada faili alammenüüst, mis sisaldab hiljuti redigeeritud failide nimekirja.

Fail Ava kasutades

- See alammenüü näitab rakendusi, mis oskavad midagi peale hakata sinu aktiivse dokumendiga (vastavalt selle MIME tüübile). Mõne kirje valimisel avataksegi dokument valitud rakenduses.

  Lisaks käivitab kirje Muu... dialoogi, kus saab valida muu rakenduse aktiivse faili avamiseks. Samas jääb see fail endiselt avatuks ka &kate;s.

&Ctrl;S Fail Salvesta

- See käsk salvestab faili. Seda on mõtet sageli kasutada. Kui fail on nimetu, siis on Salvesta asemel Salvesta kui.

Fail Salvesta kui...

- Selle käsuga saab failidele nime anda ja neid ümber nimetada. See käivitab failisalvestamisdialoogi, mis on sarnane failiavamisdialoogile. Selle abil saab ka liikuda oma failisüsteemis, olemasolevaid faile eelvaadelda või filtreerida failivaade maskidega.

  Kirjuta nimi, mida soovid salvestatavale failile anda, asukoha liitkasti ja vajuta nuppu OK.

&Ctrl;L Fail Salvesta kõik

- See käsk salvestab kõik muudetud avatud failid.

F5 Fail Laadi uuesti

- Laadib aktiivse faili uuesti. See käsk võib olla vajalik, kui mingi muu rakendus või protsess on muutnud faili ajal, mil see oli avatud &kate;s.

&Ctrl;P Fail Trüki...

- Trükib aktiivse faili.

Fail Ekspordi HTML-ina...

- Ekspordib faili HTML-vormingusse, et seda saaks vaadata näiteks veebis.

Fail Saada...

- Avab e-posti rakenduse ja lisab aktiivse faili kirjale.

&Ctrl;W Fail Sulge

- Selle käsuga saab sulgeda aktiivse faili. Kui selles on salvestamata muudatusi, küsitakse sinu käest, kas salvestada need, enne kui &kate; faili sulgeb.

Fail Sulge kõik

- See käsk sulgeb kõik failid, mis on avatud &kate;s.

&Ctrl;Q Fail Välju

- See käsk sulgeb &kate; ja kõik failid, mida redigeeriti. Kui neis on salvestamata muudatusi, küsitakse sinu käest, kas soovid neid salvestada.

## Menüü Redigeerimine

Menüü Redigeerimine sisaldab palju käske, mis on vahetult seotud aktiivse dokumendi redigeerimisega.

## Menüükirjed

&Ctrl;Z Redigeerimine Võta tagasi

- Tühistab viimase redigeerimistegevuse (kirjutatud märgi, kopeerimise, lõikamise jne).

  Kui sisse on lülitatud grupeeritud tagasivõtmine, on võimalik tühistada mitu sama tüüpi redigeerimistegevust, näiteks sisestatud märki.

&Ctrl;&Shift;Z Redigeerimine Tee uuesti

- Tühistab viimase tagasivõtmiskäsu.

&Ctrl;X Redigeerimine Lõika

- Eemaldab valitud teksti (kui on) ja asetab selle lõikepuhvrisse.

&Ctrl;C Redigeerimine Kopeeri

- Kopeerib valitud teksti (kui on) lõikepuhvrisse.

Redigeerimine Kopeeri HTML-ina

- Kopeerib valitud teksti HTML-i süntaksi esiletõstuga.

&Ctrl;V Redigeerimine Aseta

- Kopeerib lõikepuhvri esimese elemendi redaktorisse kursori asukohta.

  Kui sisse on lülitatud valiku ülekirjutamine, kirjutab asetatud tekst valiku üle, kui tekst on valitud.

&Ctrl;A Redigeerimine Vali kõik

- Valib kogu teksti redaktoris.

&Ctrl;&Shift;A Redigeerimine Tühista valik

- Tühistab redaktoris teksti valiku (kui esineb).

&Ctrl;Shift B Redigeerimine Blokivaliku režiim

- Lülitab valikurežiimi. Kui valikurežiim on BLOKK, siis saab teha vertikaalseid valikud, s.t. valida näiteks ridades 9 kuni 15 veerud 5 kuni 10.

  Olekuriba näitab parajasti kehtivat valikurežiimi, mis võib olla kas NORM või BLK.

&Ctrl;F Redigeerimine Otsi...

- Käivitab otsimisdialoogi, mis võimaldab otsida mingit teksti redigeeritavas dokumendis.

F3 Redigeerimine Otsi järgmine

- Liigub alates kursori asukohast allapoole järgmisele sobiva otsitava teksti või regulaaravaldise asukohale.

&Shift;F3 Redigeerimine Otsi eelmine

- Liigub alates kursori asukohast ülespoole järgmisele sobiva otsitava teksti või regulaaravaldise asukohale.

&Ctrl;R Redigeerimine Asenda...

- Käivitab asendamisdialoogi, mis võimaldab asendada määratud teksti ühel või enamal korral millegi muuga.

&Ctrl;G Redigeerimine Mine reale...

- Käivitab dialoogi "Liikumine reale", mis võimaldab sisestada reanumbri, millele soovid dokumendis liikuda.

## Menüü Dokument

Dokumentide menüü näitab kirjet iga avatud dokumendi kohta. Neist mõnel klõpsates muutub soovitud dokument aktiivseks. Kui sul on mitu erineva paneelivormistusega dokumenti, muutub vastavalt ka paneeli välimus.

Lisaks on siin käsud avatud dokumentide sirvimiseks:

## Menüükirjed

&Alt;Vasaknool Dokument Tagasi

- See muudab mitme avatud dokumendi korral aktiivseks eelmise dokumendi.

  Siin kasutatav järjekord on avamise järjekord, mitte loogiline järjekord. See võib küll &kate; tulevastes versioonides teisiti olla.

&Alt;Paremnool Dokument Edasi

- See muudab mitme avatud dokumendi korral aktiivseks eelmise dokumendi. Kui sul on mitu erineva paneelivormistusega dokumenti, muutub vastavalt ka paneeli välimus.

  Siin kasutatav järjekord on avamise järjekord, mitte loogiline järjekord. See võib küll &kate; tulevastes versioonides teisiti olla.

## Menüü Vaade

Menüü Vaade võimaldab hallata aktiivse redaktori seadistusi ja paneele.

## Menüükirjed

F7 Vaade Lülita käsureale

- See käsk lülitub sisseehitatud käsureale.

Vaade Skeem

- See alammenüü toob ära saadaolevad skeemid. Siin saab muuta aktiivse vaate skeemi, vaikimisi kasutatavat skeemi saab muuta seadistustedialoogis.

F10 Vaade Dünaamiline reamurdmine

- Lülitab dünaamilise reamurdmise kasutamise aktiivses vaates sisse või välja. Dünaamiline reamurdmine muudab vaates nähtavaks kogu teksti ja kõrvaldab rõhtsa kerimisriba kasutamise vajaduse, näidates vajaduse korral üht reaalset rida mitmel real.

Vaade Staatilise reamurdmise märkija näitamine/peitmine

- Lülitab sisse või välja püstjoone näitamise, mis osutab reamurdmise veerule, nagu see on kindlaks määratud seadistustedialoogis. See eeldab, et sa kasutad fikseeritud laiusega fonti.

F6 Vaade Ikoonipiirde näitamine/peitmine

- See on lülitav element, mille märkimine esitab ikoonipiirde aktiivsest redaktorist vasakul, märkimise tühistamine aga kaotab selle.

F11 Vaade Reanumbrite näitamine/peitmine

- See on lülitav element, mille märkimine näitab aktiivses redaktoris avatud dokumendist vasakul asuval paneelil reanumbreid, tühistamine aga eemaldab need.

Seadistused Kerimisriba märkide näitamine/peitmine

- Lülitab järjehoidjate (ja teiste märkide) näitamise püstisel kerimisribal sisse või välja. Sisselülitamise korral tähistavad märke peened märgi värvis jooned kerimisribal, millele hiire keskmise nupuga klõpsates keritakse vaade märgi asukohta.

F9 Vaade Voltimismärkide näitamine/peitmine

- Lülitab voltimismärkide paneeli näitamise vaate vasakus servas sisse või välja. Vaata osa Koodi voltmise kasutamine.

Koodi voltimine

- &Ctrl; Shift- Ahenda tipptase

- Kerib kokku kõik dokumendi tipptaseme piirkonnad.

&Ctrl; Shift+ Laienda tipptase

- Avab kõik dokumendi tipptaseme piirkonnad.

&Ctrl; - Ahenda üks kohalik tase

- Kerib kokku kursorile lähima piirkonna.

&Ctrl; + Laienda üks kohalik tase

- Avab kursorile lähima piirkonna.

## Menüü Järjehoidjad

Menüü Järjehoidjad võimaldab töötada aktiivses dokumendis leiduvate järjehoidjatega.

Allpool siinkirjeldatud menüükirjeid on näha iga aktiivses dokumendis esineva järjehoidja kirje. Tekst kujutab endast märgitud rea mõnda esimest sõna. Kirje valimine viib kursori valitud rea algusesse. Redaktor kerib edasi või tagasi, muutmaks rida nähtavaks.

## Menüükirjed

&Ctrl;B Järjehoidjad Sea/Kõrvalda järjehoidja

- Lisab või eemaldab aktiivse dokumendi aktiivse rea järjehoidja (kui järjehoidja on olemas, siis eemaldab, kui mitte, siis lisab).

Järjehoidjad Kõrvalda kõik järjehoidjad

- Kõrvaldab (eemaldab) aktiivse dokumendi kõik järjehoidjad.

&Alt; Page Up Järjehoidjad Eelmine

- Viib kursori antud reast eespool seisva järjehoidja rea algusse. Menüükirje tekst sisaldab ka reanumbrit ja rea teksti algust. See on kasutatav ainult siis, kui reast, millel kursor asub, eespool on mõni järjehoidja.

&Alt; Page Down Järjehoidjad Järgmine

- Viib kursori antud reast tagapool seisva järjehoidja rea algusse. Menüükirje tekst sisaldab ka reanumbrit ja rea teksti algust. See on kasutatav ainult siis, kui reast, millel kursor asub, tagapool on mõni järjehoidja.

## Menüü Tööriistad

Tööriistad Seos konsooliga...

- Saadab parajasti valitud teksti terminaliemulaatorisse. Teksti järele reavahetust ei lisata.

Tööriistad Välised tööriistad

- See alammenüü sisaldab kõiki seadistatud väliseid tööriistu.

Tööriistad Kirjutuskaitstud režiim

- Määrab aktiivsele dokumendile kirjutuskaitstud režiimi. See väldib igasugust teksti lisamist ja dokumendi vorminduse muutmist.

Tööriistad Failitüüp

- Vali aktiivse dokumendi failitüübi skeem. See tühistab aktiivse dokumendi jaoks globaalse failitüübi, mis on kindlaks määratud dialoogi Seadistused Redaktori seadistamine... failitüüpide kaardil.

Tööriistad Esiletõstmine

- Vali aktiivse dokumendi esiletõstmise skeem. See tühistab aktiivse dokumendi jaoks globaalse esiletõstmise, mis on kindlaks määratud dialoogis Seadistused Redaktori seadistamine...

Tööriistad Treppimine

- Vali aktiivse dokumendi treppimise stiil. See tühistab aktiivse dokumendi jaoks globaalse treppimise, mis on kindlaks määratud dialoogis Seadistused Redaktori seadistamine...

Tööriistad Kodeering

- Vali aktiivse dokumendi kodeering. See tühistab aktiivse dokumendi jaoks vaikekodeeringu, mis on kindlaks määratud dialoogi Seadistused Redaktori seadistamine... kaardil Avamine/Salvestamine.

Tööriistad Rea lõpp

- Vali aktiivse dokumendi rea lõpu stiil. See tühistab aktiivse dokumendi jaoks rea lõpu stiili, mis on kindlaks määratud dialoogis Seadistused Redaktori seadistamine...

Tööriistad Õigekirja kontroll...

- See käivitab õigekirja kontrollimise programmi, mille eesmärk on aidata leida ja parandada valesti kirjutatud sõnu. Kirjel klõpsates ilmub kontrollija aken, kus kasutaja saab määrata, mida ja kuidas parandatakse. Dialoogis on üksteise kohal neli põhiosa, mis ülevalt alla on järgmised:

  Tundmatu sõna

- Siin näitab õigekirja kontrollija vigaseks peetavat sõna. See tähendab, et seda sõna ei leidu sõnaraamatus ehk failis, mis sisaldab kõigi korrektseid sõnu, millega võrreldakse redaktori tekstis leiduvaid sõnu.

Asendatakse järgnevaga

- Kui kontrollija leiab sõnaraamatust sarnaseid sõnu, näidatakse siin neist esimest. Kasutaja võib pakkumise vastu võtta, kirjutada siia oma variandi või valida allolevast kastist mõne teise pakkumise.

Soovitused

- Siin näitab õigekirja kontrollija tundmatu sõna võimalikke asendusi, kui leiab neid sõnaraamatust. Mõnel soovitusel klõpsates sisestatakse see ülalolevasse kasti Asendatakse järgnevaga.

Keel

- Kui sul on paigaldatud mitu sõnaraamatut, saad siin valida, millist keelt/sõnaraamatut kasutada.

Dialoogi paremas servas on viis nuppu, millega kasutaja saab juhtida õigekirja kontrollimist. Need on järgmised:

Lisa sõnaraamatusse

- Sellele nupule klõpsates lisatakse kastis Tundmatu sõna olev sõna sõnaraamatusse. See tähendab, et edaspidi peab õigekirja kontrollija seda sõna õigesti kirjutatuks.

Asenda

- Sellele nupule klõpsates asendatakse tundmatu sõna sõnaga, mis leidub väljal Asendatakse järgnevaga.

Asenda kõik

- Sellele nupule klõpsates ei asendata mitte ainult aktiivne tundmatu sõna, vaid sooritatakse sama asendus ka kõigil järgnevatel tundmatu sõna esinemiskordadel dokumendis.

Ignoreeri

- Sellele klõpsates liigub õigekirja kontrollija järgmise tundmatu sõna juurde ilma praegusega midagi ette võtmata.

Ignoreeri kõiki

- Sellele klõpsates ei võeta midagi ette aktiivse tundmatu sõnaga ning seda ei võeta vaatluse alla ka edaspidi.

  See käib ainult aktiivse kontrollimise kohta. Kui käivitad õigekirja kontrolli kunagi hiljem uuesti, peetakse seda sõna taas vigaseks.

Dialoogi alumises servas asub veel kolm nuppu. Need on järgmised:

Abi

- See avab &kde; abikeskuses &kate; käsiraamatu (käesoleva dokumendi).

Lõpetatud

- Sellele nupule klõpsates lõpetatakse kontrollimine ja naastakse dokumendi juurde.

Loobu

- Sellele nupule klõpsates lõpetatakse kontrollimine, kõik tehtud muudatused tühistatakse ja naastakse dokumendi juurde.

Tööriistad Õigekirja kontroll (alates kursorist)...

- See käivitab õigekirja kontrollimise mitte dokumendi algusest, vaid kursori hetkeasukohast.

Tööriistad Valiku õigekirja kontroll...

- Kontrollib aktiivse valiku õigekirja.

&Ctrl;I Tööriistad Treppimine

- Suurendab lõigu taanet ühe sammu võrra. Sammu suurus sõltub treppimise seadistustest.

&Ctrl;&Shift;I Tööriistad Tagasitreppimine

- Vähendab lõigu taanet ühe sammu võrra. Sammu suurus sõltub treppimise seadistustest.

Tööriistad Eemalda treppimine

- Eemaldab aktiivse valiku või kursori asukoharea treppimise. Treppimise eemaldamisel rakendatakse kogu valitud tekstile sinu valitud treppimise seadistusi.

Tööriistad Joonda

- Joondab aktiivse rea või valitud read vastavalt treppimise režiimile ja dokumendi treppimise seadistustele.

&Ctrl;D Tööriistad Kommentaar

- Lisab ühe tühiku rea algusse, kus asub kursor, või valitud ridade algusse.

&Ctrl;&Shift;D Tööriistad Kommentaari eemaldamine

- Eemaldab ühe tühiku (kui on olemas) rea algusest, kus asub kursor, või valitud ridade algusest.

&Ctrl;U Tööriistad Suurtähed

- Muudab valitud teksti või kursori järel asuva tähe suurtäheliseks.

&Ctrl;&Shift;U Tööriistad Väiketähed

- Muudab valitud teksti või kursori järel asuva tähe väiketäheliseks.

&Alt;&Ctrl;U Tööriistad Suur algustäht

- Annab valitud teksti sõnadele või aktiivsele sõnale suure algustähe.

&Ctrl;J Tööriistad Ühenda read

- Liidab valitud read või aktiivse rea ja selle järel asuva rea, kasutades eraldajana üht tühimärki. Ühendatud ridade alguses või lõpus olevad tühimärgid eemaldatakse.

Tööriistad Reamurdmine dokumendis

- Rakendab staatilist reamurdmist kogu dokumendile. See tähendab, et teksti uut rida alustatakse automaatselt kohe pärast seda, kui mingi rida ületab pikkust, mis on määratud kindlaks dialoogi Seadistused Redaktori seadistamine... kaardi Redigeerimine valikuga Reamurdmine veerust.

## Menüü Seansid

See menüü sisaldab kirjeid &kate; seansside kasutamiseks ja haldamiseks. Täpsemalt räägib neist osa Seansside kasutamine.

Seansid Uus

- Loob uue tühja seansi. Kõik parajasti avatud failid suletakse.

Seansid Ava...

- Avab olemasoleva seansi. Seda aitab teha seansivalija.

Seansid Ava kiiresti

- Sellest alammenüüst saab avada olemasoleva seansi.

Seansid Salvesta kui

- Salvestab aktiivse seansi. Kui see on anonüümne, palutakse sul sellele nimi anda.

Seansid Salvesta kui...

- Salvestab aktiivse seansi uue nimega. Sul palutakse nimi määrata.

Seansid Halda...

- Avab seansihalduri, kus saab seansse ümber nimetada ja kustutada.

## Menüü Seadistused

Menüü Seadistused võimaldab muuta peaakna omadusi, näiteks näidata või varjata tööriistaribasid, ning siit pääseb ka seadistustedialoogide juurde.

Seadistused Tööriistaribad

- Selles alammenüüs on kirjas saadaolevad tööriistaribad, mille näitamise saab siin ka sisse või välja lülitada.

Seadistused Täisekraanirežiim

- Lülitab täisekraanirežiimi.

  &kate; tulevastes versioonides viiakse see kirje üle menüüsse Aken.

Seadistused Kiirklahvide seadistamine...

- Käivitab tavapärase &kde; kiirklahvide seadistamise dialoogi.

Seadistused Tööriistaribade seadistamine...

- Käivitab tavapärase &kde; tööriistaribade seadistamise dialoogi.

Seadistused &kate; seadistamine...

- Käivitab peamise seadistamisdialoogi

## Menüü Aken

Aken Uus aken

- Avab &kate; uue akna, mis on identne aknaga, milles avamiskäsk anti.

&Ctrl;&Shift;L Aken Poolita vertikaalselt

- Poolitab paneeli (mis võib olla peamine redigeerimisala) kaheks võrdse suurusega paneeliks, kusjuures uus asub vasakul pool praegust. Uus paneel muutub aktiivseks ja näitab sama sisu, mis vana paneel.

  Vaata ka peatükki Töö &kate;ga MDI režiimis

&Ctrl;&Shift;T Aken Poolita horisontaalselt

- Poolitab aktiivse paneeli (mis võib olla peamine redigeerimisala) kaheks võrdse suurusega paneeliks, kusjuures uus asub vanast allpool. Uus paneel muutub aktiivseks ning näitab sama dokumenti, mis vana paneel.

  Vaata ka peatükki Töö &kate;ga MDI režiimis

&Ctrl;&Shift;R Aken Sulge aktiivne

- Sulgeb aktiivse paneeli. Kui on ainult üks paneel (peamine redigeerimisala), siis käsku kasutada ei saa.

  Paneeli sulgemisega ei suleta ühtegi dokumenti – nad on endiselt kättesaavad nii dokumentide menüüst kui failinimekirjast.

  Vaata ka peatükki Töö &kate;ga MDI režiimis

F8 Aken Järgmine vaade

- Toob fookusse järgmise dokumendivaate, kui oled jaganud redaktoriala mitmeks vaateks.

&Shift;F8 Aken Eelmine vaade

- Toob fookusse eelmise dokumendivaate, kui oled jaganud redaktoriala mitmeks vaateks.

Aken Tööriistavaated

- Aken Tööriistavaated Külgribade näitamine/peitmine

- Lülitab nuppudega külgribade näitamise sisse või välja. See ei mõjuta külgriba sisu näitamist: kõik külgribad, mis on nähtavad, ka jäävad nähtavaks, ja kui sa omistad alltoodud käskudele kiirklahvid, toimivad mõistagi ka need.

Aken Tööriistavaated Dokumentide näitamine/peitmine

- Lülitab &kate; dokumentide nimekirja näitamist.

Aken Tööriistavaated Failisüsteemi sirvija näitamine/peitmine

- Lülitab &kate; failisüsteemi sirvija näitamist.

Aken Tööriistavaated Otsimine failides näitamine/peitmine

- Lülitab &kate; tööriista Otsimine failides näitamist.

Aken Tööriistavaated Terminali näitamine/peitmine

- Lülitab sisseehitatud terminaliemulaatori esitust.

  Esimesel käivituskorral luuakse terminal.

  Kui valitakse terminaliemulaatori esitus, siis muutub see aktiivseks, nii et seal saab kohe hakata käske andma. Kui sisse on lülitatud võimalus Konsooli sünkroniseerimine aktiivse dokumendiga peamise seadistustedialoogi üldiste seadistuste leheküljel, liigub shelliseanss aktiivse dokumendi kataloogi, kui see on kohalik fail.

## Menüü Abi

Lisaks tavapärastele &kde; menüü Abi elementidele, mida siin kirjeldatakse, lisandub siia juhul, kui oled paigaldanud pluginaid, ka kirje, mis avab pluginate käsiraamatud.

&help.menu.documentation;