# Menüükirjed

Järgnevalt kirjeldatakse kõiki menüüsid. Kui antud menüükirjega seotud tegevusele on olemas ka kiirklahv, on see kirje juures ära näidatud.

## Peaaken

### Menüü Fail

Fail Uus aken

- Avab uue peaakna.

&Ctrl;O Fail Ava...

- Võimaldab avada e-kirju sisaldavaid faile.

&Ctrl;S Fail Salvesta kui...

- Salvestab parajasti avatud kirja tekstifailina, sealhulgas ka selle päised ja kaasatud failid.

&Ctrl;P Fail Trüki...

- Avab dialoogi, mis võimaldab trükkida parajasti avatud kirja.

Fail Tihenda kõik kaustad

- Tihendab kõik kaustad, &ie; liigutab ja kustutab päriselt kõik kirjad kõvakettalt vastavalt sellele, kuidas sa oled neid &kmail;is liigutanud ja kustutanud.

Fail Kustuta aegunud kirjad kõigist kaustadest

- Kustutab aegunud kirjad kõigist kaustadest vastavalt igale kaustale omaduste dialoogis määratud reeglitele (vaikimisi aegunud kirju ei kustutata).

Fail Värskenda kohalikku &imap; puhvrit

- See eemaldab kõik muutused, mida oled teinud oma kohalikes IMAP kaustades ning laeb kõik uuesti serverilt. Seda on mõtet kasutada siis, kui kohalik puhver on riknenud.

Fail Tühjenda kõik prügikastid

- Sellega saab tühjendada kõik prügikastid, &ie; nii kohaliku prügikastikausta kui ka kõik prügikastikaustad &imap; serveritel.

&Ctrl;L Fail Kontrolli posti

- Kontrollib uute kirjade olemasolu kõigil kontodel, välja arvatud neil, millel on spetsiaalselt sisse lülitatud võimalus Jäetakse käsu "Kontrolli posti" täitmisel välja.

Fail Kontrolli posti kontos

- Alammenüü abil saad kontrollida uute kirjade olemasolu konkreetsel kontol.

Fail Saada järjekorras ootavad kirjad

- Saadab ära väljuvate kirjade kataloogis olevad kirjad.

&Ctrl;Q Fail Välju

- Sulgeb aktiivse peaakna või väljub &kmail;ist, kui avatud oligi vaid see peaaken.

### Menüü Redigeerimine

&Ctrl;Z Redigeerimine Võta tagasi

- Tühistab viimase liigutamise või kustutamise. Arvesta, et prügikasti sisu kustutamist ei saa tagasi võtta.

&Ctrl;C Redigeerimine Kopeeri

- Kopeerib valitud teksti lõikepuhvrisse.

T Redigeerimine Redigeeri kirja

- Laseb redigeerida valitud kirja, kui see on redigeeritav. Redigeerida saab ainult kirju, mis asuvad kaustas Väljuvad või Mustandid.

Delete Redigeerimine Liiguta prügikasti

- Liigutab valitud kirjad prügikasti kausta. Kui valitud kirjad on juba prügikastis, siis kustutab need lõplikult.

&Shift;Delete Redigeerimine Kustuta

- Kustutab valitud kirjad. Kui kirjad on selle käsuga kustutatud, pole neid enam võimalik taastada.

&Ctrl;F Redigeerimine Leia kirjast...

- Võimaldab stringi järgi otsida teksti parajasti avatud kirjast.

&Ctrl;A Redigeerimine Vali kõik kirjad

- Valib kõik kirjad parajasti avatud kaustas.

&Ctrl;&Shift;A Redigeerimine Vali kirja tekst

- Valib parajasti avatud kirja teksti.

### Menüü Vaade

Vaade Päised

- Muudab näidatavate päiste vormingut lugemispaneelil.

Vaade Kaasatud failid

- Muudab viisi, kuidas kaasatud failid on näha lugemispaneelil (sõltumatult MIME puust). Võimaluse ikoonidena korral on kõik kaasatud failid näha ikoonidena kirja lõpus. Nutikad näitab kaasatud faile ikoonidena, kui nad ei ole just määratud näitamiseks kirja sees (inline). Võimaluse kirja sees saab sisse lülitada ka saadetavatele kirjadele, kui valida kaasatud failide omaduste dialoogis võimalus Paku automaatne esitusviis. Kirja sees tähendabki seda, et kaasatud failide sisu näidatakse kirja lõpus. Kaasatud faile, mille näitamine ei ole võimalik, ⪚ tihendatud failid, näidatakse ikoonidena. Peidetud tähendab seda, et kaasatud faile ei näidata.

Vaade Veerg 'lugemata'

- Võimaldab määrata, kas lugemaga kirjade arvu näidatakse sulgudes kausta nime järel (Kausta nime järel) või omaette veerus (Eraldi veerus).

Vaade Veerg 'kokku'

- Näitab kaustade nimekirja kõrval tulpa, kus on kirjas iga kausta kirjade arv kokku.

. Vaade Ava lõim

- Kui sisse on lülitatud Kaustad Näita lõimedena , saab selle võimaluse abil näidata parajasti avatud kirja lõime, &ie; kõiki kirju, mis kujutavad endast vastust parajasti avatud kirjale.

, Vaade Sulge lõim

- Kui sisse on lülitatud Kaustad Näita lõimedena , saab selle võimaluse abil varjata parajasti avatud kirja lõime, &ie; kõik kirjad, mis kujutavad endast vastust parajasti avatud kirjale.

&Ctrl;. Vaade *Ava kõik lõimed

- Avab kõik parajasti avatud kausta lõimed.

&Ctrl;, Vaade Sulge kõik lõimed

- Sulgeb kõik lõimed parajasti avatud kaustas.

V Vaade Vaata lähteteksti

- Näitab kirja ning selle kõiki päiseid puhta tekstina uues aknas. See võib olla kasulik kirja päritolu selgitamiseks. Peaksid arvesse võtma, on üsna lihtne võltsida kirja päise rida `Kellelt:` (From), kuid sellele vaatamata on võimalik teada saada, millist meiliserverit kasutati kirja saatmiseks, kui uurida päises ridu `Saabunud:` (Received).

X Vaade Kasuta fikseeritud fonti

- Kasutab parajasti avatud kausta kirjade näitamisel fikseeritud (ühelaiust) kirjatüüpi. Kasutatava fondi saab määra &kmail;i seadistustedialoogi kaardil Välimus.

Vaade Säti kodeering

- Võimaldab valida lugemispaneelil kasutatava kodeeringu. Vaikimisi on see Automaatne, mis üldjuhul peaks ka sobima.

### Menüü Liikumine

N Liikumine Järgmine kiri

- Valib kirjade nimekirja paneelil järgmise kirja. Sama tulemuse saab kiirklahviga Nool paremale.

+ Liikumine Järgmine lugemata kiri

- Valib kirjade nimekirjas järgmise lugemata kirja. Kui parajasti valitud kirjast edasi pole enam ühtegi lugemata kirja, sõltub selle käsu toime valikuga configure-misc-folders-go-unread määratust.

P Liikumine Eelmine kiri

- Valib kirjade nimekirjas eelmise kirja.

- Liikumine Eelmine lugemata kiri

- Valib kirjade nimekirjas eelmise lugemata kirja. Kui parajasti valitud kirjast tagasi pole enam ühtegi lugemata kirja, sõltub selle käsu toime valikuga configure-misc-folders-go-unread määratust.

&Ctrl;+ Liikumine Järgmine lugemata kaust

- Hüppab järgmisse lugemata kirjadega kausta.

&Ctrl;- Liikumine Eelmine lugemata kaust

- Hüppab eelmisse lugemata kirjadega kausta.

Tühikuklahv Liikumine Järgmine lugemata tekst

- Kerib alla, kui sa ei ole veel kirja lõpus; viimasel juhul hüppab järgmisele lugemata kirjale.

### Menüü Kaustad

Kaustad Uus kaust...

- Avab kausta omaduste dialoogi, mille abil saab luua uue kausta.

Kaustad Märgi kõik kirjad loetuks

- Seab parajasti avatud kausta kõigi uute ja lugemata kirjade staatuseks 'loetud'.

Kaustad Tihenda

- Tihendab kaustafaili, mis võimaldab vähendada ruumi, mida see kettal võtab. Kasuta seda käsku, kui postkastid tunduvad olevat palju suuremad, kui nad peaksid olema. Tavaliselt teeb &kmail; seda küll automaatselt.

Kaustad Kustuta aegunud

- Kustutab parajasti avatud kaustast vanad kirjad või liigutab need mujale vastavalt kausta omaduste dialoogis määratud reeglile (vaikimisi vanu kirju ei kustutata ega liigutata). Tavaliselt teeb &kmail; seda küll automaatselt, aga vahel võib olla mõttekas aegunud kirjad käsitsi kustutada.

&Ctrl;* Kaustad Eemalda topeltkirjad

- Otsib kaustast topeltkirju ja hävitab duplikaadid.

F5 Kaustad Kontrolli uusi kirju selles kausta

- Kontrollib, kas parajasti valitud kausta on saabunud uusi kirju. Seda saab pruukida ainult &imap; kaustade korral.

Kaust IMAP puhvri probleemid...

- Avab dialoogi, mis aitab lahendada probleeme lahutatud &imap; kaustade sünkroniseerimisel.

  Loo indeks uuesti. Esimese sammuna sünkroniseerimisprobleemide lahendamisel võib indeksifaili uuesti luua. See võtab omajagu aega, aga ei põhjusta lisaprobleeme ega andmekadu. Võimalik on valida, kas luua indeksid uuesti ainult valitud kaustale (Ainult aktiivne kaust), valitud kaustale ja selle alamkaustadele (Aktiivne kaust ja kõik selle alamkaustad) või kogu kontole (Kõik konto kaustad).

  Värskenda puhvrit: kui indeksi taasloomine probleemi ei lahenda, võib värskendada aktiivse kausta ja kõigi selle alamkaustade kohalikku IMAP puhvrit. Puhver kustutatakse ja kirjad tõmmatakse serverist uuesti. See kustutab kõik kaustades tehtud kohalikud muudatused!

  See võimalus on kasutatav ainult lahutatud &imap; kaustade puhul.

Kaustad Liiguta kõik kirjad prügikasti

- Liigutab kõik parajasti avatud kaustas olevad kirjad prügikasti. Seda saab kasutada ainult siis, kui parajasti avatud kaust pole prügikastikaust.

Kaustad Tühjenda prügikast

- Kustutab jäädavalt kõik kirjad. Seda saab kasutada ainult siis, kui parajasti avatud kaust on prügikastikaust.

Kaustad Kustuta kaust

- Kustutab parajasti avatud kausta koos selle sisuga, kaasa arvatud alamkaustad.

  Arvesta, et kausta sisu pole võimalik taastada, kui see on kustutatud.

Kaustad Eelista HTMLi tavalisele tekstile

- Näitab &html;-kirju &html;-iks teisendatult. Turvakaalutlustel on soovitav seda võimalust kasutada ainult usaldusväärsete kirjade puhul.

Kaustad Näita lõimedena

- Näitab kirju kirjade nimekirja paneelil puulaadselt, kus vastused mingile kirjale on koondatud emakirja alla.

Kaustad Näita lõimedena ka teema järgi

- Valimisel ei rühmitata kirju mitte ainult päistes leiduva spetsiaalse info järgi, vaid ka subjekti järgi, &ie; sama subjektiga kirju peetakse omavahel seotuks. Kui see aga toob kaasa rea omavahel tegelikult sidumata kirjade koondamise ühte lõime, võid selle välja lülitada.

Kaustad Omadused

- Avab omaduste dialoogi, mis võimaldab muuta valitud kausta seadistusi.

### Menüü Kirjad

&Ctrl;N Kirjad Uus kiri...

- Avab redaktori akna, kus saab kirjutada uue kirja.

Kirjad Uus kiri meililisti...

- Avab redaktori akna, kus saab kirjutada uue kirja. Kui parajasti avatud kaust sisaldas meililisti ja määratud on meililisti aadress, lisatakse see aadress automaatselt saadetava kirja reale Kellele:.

R Kirjad Vasta...

- Avab redaktori akna, kusjuures ette on antud parajasti valitud kirja tekst tsiteerituna ning väljal Kellele: kas meililisti aadress (kui tegemist on vastusega meililisti) või kirja saaja eelistatud vastamise aadress. Kui soovid täpselt määrata, milline aadress peaks välja Kellele: asuma, võiksid kasutada käsku Kirjad Vasta autorile... või Kirjad Vasta meililisti... Sinu identiteediks määratakse automaatselt see, millele kiri oli saadetud.

A Kirjad Vasta kõigile...

- Avab redaktori akna, kusjuures ette on antud parajasti valitud kirja tekst tsiteerituna ning väljal Kellele: kas meililisti aadress (kui tegemist on vastusega meililisti) või kirja saaja eelistatud vastamise aadress. Väljal Koopia (CC): on ette antud kõigi parajasti valitud kirja saajate aadressid, välja arvatud muidugi sinu enda oma. Sinu identiteediks määratakse automaatselt see, millele kiri oli saadetud.

&Shift;A Kirjad Vasta autorile...

- Avab redaktori akna, kusjuures ette on antud parajasti valitud kirja tekst tsiteerituna ning väljal Kellele: kirja saaja eelistatud vastamise aadress. Sinu identiteediks määratakse automaatselt see, millele kiri oli saadetud.

L Kirjad Vasta meililisti...

- Avab redaktori akna, kusjuures ette on antud parajasti valitud kirja tekst tsiteerituna ning väljal Kellele: meililisti aadress. Kui sa ei ole antud kaustale meililisti aadressi määranud ning &kmail; ei suuda parajasti valitud kirjast mingit mõistlikku meililisti aadressi välja lugeda, on väli Kellele: tühi. Sinu identiteediks määratakse automaatselt see, millele kiri oli saadetud.

&Shift;R Kirjad Vasta ilma tsiteerimiseta...

- Täpselt nagu Vasta..., ainult et parajasti valitud kirja teksti ei vastuses ei tsiteerita.

Kirjad Edasta

- Edastab kirja uuele adressaadile. Võimalusega Kirja sees kopeeritakse valitud kirja tekst ja mõned olulisemad päise elemendid uue kirja sisuks, kusjuures märgitakse ära edastatav osa. Kaasatud failid kaasatakse ka uuele kirjale. Võimalusega Edasta kaasatuna muudetakse kiri ja selle kaasatud failid uue kirja kaasatud failideks. Edastatud kirja kaasatakse ka originaalkirja päised. Võimalusega Edasta referaadina koondatakse kirjad uuele kirjale kaasatud MIME-referaadiks. Võimalus Suuna ümber toimib sarnaselt edastamisega, ainult et kiri jääb samaks (isegi väli Kellelt:). Kirja ümber suunanud kasutaja lisatakse erilistele päiseväljadele (`Redirect-From`, `Redirect-Date`, `Redirect-To` &etc;).

Kirjad Saada uuesti...

- Avab redaktori akna parajasti valitud kirjaga ja lubab sul selle uuesti teele saata. Seda saab kasutada ainult kirjade korral, mille sa oled juba saatnud - või kui väga täpne olla, siis kirjade korral, mille staatuseks on saadetud.

Kirjad Kopeeri kausta

- Kopeerib valitud kirjad teatud, alammenüüst valitavasse kausta.

Kirjad Liiguta kausta

- Liigutab kõik valitud kirjad teatud, alammenüüst valitavasse kausta.

Kirjad Märgi kiri

- Võimaldab muuta valitud kirja oleku üheks järgnevatest:

  Olek | Sümbol | Tähendus
  Loetud | Paberileht ümbriku ees | Kiri on loetud.
  Uus | Suletud ümbrik tähekesega | Kiri on uus nii &kmail;ile kui sulle.
  Lugemata | Suletud ümbrik | Kiri ei ole &kmail;ile küll uus, aga seda pole veel loetud.
  Tähtis | Lipp | Seda olekut &kmail; automaatselt ei sea. Võid seda vabalt kasutada tähistamaks kirju, mis millegi poolest on sulle tähtsad.
  Vastatud | Sinine tagasipöörav nool | Sellele kirjale on saadetud vastus.
  Edastatud | Sinine nool | Kiri on kellelegi teisele edastatud.
  Järjekorras | Ümbrik | Kiri on pandud väljuvate kirjade kaustas järjekorda, et see hiljem teele saata.
  Saadetud | Kaldu ümbrik | Kiri on saadetud.
  Rämpspost | Ümmargune korduvkasutuse märk | Seda olekut &kmail; automaatselt ei sea. Võid seda vabalt kasutada tähistamaks rämpsposti.
  Väärtpost | Roheline linnuke | Seda olekut &kmail; automaatselt ei sea. Võid seda vabalt kasutada tähistamaks väärtposti ehk siis kirju, mis ei ole rämpspost.

Kirjad Märgi lõim

- Võimaldab muuta kõigi lõime kuuluvate kirjade staatust. Võimalikud variandid on samad, mis võimaluse Kirjad Märgi kiri puhul.

Kirjad Jälgi lõime

- Selle abil saab märkida lõimed, millel soovid hoolikamalt silma peal hoida.

Kirjad Ignoreeri lõime

- Selle abil saab märkida lõimed, mille vastu sa huvi ei tunne. Kui lõime saabubki uus kiri, märgitakse see kohe automaatselt loetuks.

Kirjad Tekita filter

- Avab filtridialoogi, kus on juba lisatud uus filter. See tugineb parajasti avatud kirja väljadele vastavalt sellele, millist alammenüü kirjet sa kasutasid.

&Ctrl;J Kirjad Rakenda filtrid

- Rakendab valitud kirjadele filtrid.

Kirjad Rakenda filtri toimingud

- Rakendab valitud kirjadele konkreetse filtri. Kasutada saab ainult filtreid, mille puhul on sisse lülitatud võimalus Filter lisatakse menüüsse 'Rakenda filtri toimingud'.

### Menüü Tööriistad

S Tööriistad Leia kirjadest...

- Avab otsimisakna, mis võimaldab otsida teatud kindlaid kirju, ⪚ kirju konkreetse subjektiga. Sisesta mingid väärtused, mille järgi soovid otsida, ning vajuta nupule Otsi. Tulemuste seas mõnele klõpsates avaneb kiri lugemispaneelis.

Tööriistad Aadressiraamat

- Avab &aadressiraamat;u.

Tööriistad Sertifikaadihaldur...

- Käivitab &kde; sertifikaadihalduri Kleopatra.

Tööriistad GnuPG loginäitaja...

- Käivitab KWatchGnuPG, mis lubab vaadata programmi GnuPG silumisväljundit. Kui signeerimine, krüptimine või nende kontrollimine ootamatult enam toimi, oleks kasulik vaadata, mida ütleb asja kohta logi.

Tööriistad Impordi kirjad...

- Avab rakenduse kmailcvt (see kuulub paketti kdepim). See võimaldab importida &kmail;i kirju mitmetest muudest e-posti klientidest.

Tööriistad Muuda puhkusevastuseid...

- Käivitab Puhkusevastuste seadistamise dialoogi, kus saab paika panna oma puhkuseteated.

  Puhkusevastuste võimalus sõltub ennekõike serverist. Selle kasutamiseks tuleb määrata seadistused oma IMAP kontot luues filtreerimise kaardil (kasuta seal Kolabi serveri kohta käivaid võimalusi).

Tööriistad Filtrilogi näitaja...

- Avab filtrilogi näitaja akna, kus saab ka mingil määral juhtida filtreerimise logimist. Logis leiab tänuväärset infot, milliseid filtrireegleid on kasutatud, milline oli kasutamise tulemuse ja milliseid filtritoimguid kirjale rakendati.

Seadistused Rämpspostiga võitlemise nõustaja...

- Käivitab nõustaja, mis aitab sul määrata filtreid rämpspostist jagusaamiseks.

### Menüü Seadistused

Seadistused Tööriistariba näitamine

- Kui see on lubatud, on tööriistariba nähtav (tööriistariba on riba akna ülaservas, kus on ikoonid uue kirja koostamiseks &etc;).

Seadistused Kiirotsingu näitamine

- Kui see on lubatud, on nähtav kiirotsinguriba, mille abil saab kiiresti kirjades vajalikku teksti otsida.

Seadistused Filtrite seadistamine...

- Avab filtrite dialoogi.

Seadistused POP filtrite seadistamine...

- Avab POP filtrite seadistamise dialoogi.

Seadistused Kiirklahvide seadistamine...

- Avab akna, mis võimaldab määrata paljude menüükäskude jaoks kiirklahve.

Seadistused Märguannete seadistamine...

- Avab akna, mis võimaldab määrata kirja saabumisel antavat märguannet (näiteks helisignaal).

Seadistused Tööriistaribade seadistamine...

- Avab akna, mis võimaldab määrata, millised ikoonid on tööriistaribal nähtavad ja millised mitte.

Seadistused &kmail;i seadistamine...

- Avab seadistustedialoogi.

### Menüü Abi

Siin asuvad standardsed &kde; abimenüü kirjed:

&help.menu.documentation;

Lisaks neile palub &kmail; veel järgmisi kirjeid:

Abi &kmail;i sissejuhatus

- Näitab tervitusekraani, mis loetleb tähtsaimad erinevused praeguse ja eelmise &kmail;i versiooni vahel.

Abi Päeva nõuanne

- Näitab dialoogi mitmete &kmail;i kasutamiseks tulusate nõuannetega.

## Redaktori aken

### Menüü Kirjad

&Ctrl;N Kirjad Uus redaktor

- Avab uue redaktori akna.

Kirjad Uus peaaken

- Avab uue peaakna.

&Ctrl;Return Kirjad Saada kohe

- Saadab kirja kohe teele. Kui kirjade saatmiseks kasutatav SMTP-server ei ole kättesaadav, pannakse kiri väljuvate kirjade kausta ning sulle näidatakse veateadet. Hiljem saad saata väljuvate kirjade kaustas olevad kirjad menüükäsuga Fail Saada järjekorras ootavad kirjad.

Kirjad Saada hiljem

- Asetab kirja järjekorda väljuvate kirjade kausta, kust selle saab hiljem ära saata menüükäsuga Fail Saada järjekorras ootavad kirjad.

Kirjad Salvesta mustandite kausta

- Salvestab kirja mustandite kausta, kus seda on võimalik hiljem edasi redigeerida ja ära saata.

Kirjad Lisa fail...

- Lisab sõnumi tekstile tekstifaili kursori asukohta.

&Ctrl;P Kirjad Trüki...

- Trükib parajasti avatud teksti.

&Ctrl;W Kirjad Sulge

- Sulgeb parajasti avatud redaktori akna.

### Menüü Redigeerimine

&Ctrl;Z Redigeerimine Võta tagasi

- Tühistab parajasti avatud kirja redigeerimisel ette võetud tegevused.

&Ctrl;&Shift;Z Redigeerimine Tee uuesti

- Kordab parajasti avatud kirja redigeerimisel ette võetud tegevusi.

&Ctrl;X Redigeerimine Lõika

- Lõikab teksti sarnaselt enamikule redaktoritele: valitud tekst eemaldatakse ja asetatakse lõikepuhvrisse. Muide, teksti saab ka valida ja uude kohta lohistada.

&Ctrl;C Redigeerimine Kopeeri

- Kopeerib teksti sarnaselt enamikule redaktoritele: valitud tekst kopeeritakse lõikepuhvrisse. Muide, teksti saab valida ka klahvi &Ctrl; all hoides ning seda kopeerimiseks uude kohta lohistades.

&Ctrl;V Redigeerimine Aseta

- Asetab teksti sarnaselt enamikule redaktoritele: tekst asetatakse lõikepuhvrist kursori asukohta.

&Ctrl;A Redigeerimine Vali kõik

- Valib kogu kirja teksti.

&Ctrl;F Redigeerimine Otsi...

- Avab otsimisdialoogi, mis võimaldab otsida parajasti avatud kirjast tekstistringi.

&Ctrl;F Redigeerimine Otsi järgmine

- Liigub eelnevalt otsitu järgmisele esinemiskohale (kui seda leidub).

&Ctrl;R Redigeerimine Asenda...

- Avab dialoogi, mis võimaldab asendada kirjas ühe tekstistringi teisega.

Redigeerimine Puhasta tühikutest

- Asendab mitmekordse reamurdmise resp. tühikud üheainsa reamurdmise resp. tühikuga. Toimib parajasti valitud teksti või kogu teksti peal, kui midagi ei ole valitud.

Redigeerimine Aseta tsitaadina

- Asetab teksti lõikepuhvrist, märkides selle tsiteeritavaks tekstiks.

Redigeerimine Lisa tsitaadimärgid

- Lisab valitud teksti ette seda tsitaadiks muutvad märgid.

Redigeerimine Eemalda tsitaadimärgid

- Eemaldab valitud teksti eest kõige vasakpoolsemad tsitaadimärgid.

### Menüü Vaade

See menüü võimaldab lülitada päiseväljade näitamist ja muid võimalusi parajasti avatud redaktori aknas.

Valikuvõimalused on:

- Kõik väljad

- Identiteet

- Sõnaraamat

- Saadetud kirjade kaust

- Meili saatmise viis

- Kellelt

- Vastus

- Kellele

- CC

- BCC

- Subjekt

Parajasti nähtavate väljade kirjete ees on menüüs märge.

Vaade Kasuta fikseeritud fonti

- Kasutab fikseeritud laiusega (ühelaiust) kirjatüüpi parajasti redigeeritava kirja näitamiseks. Kasutatava fondi saab määrata &kmail;i seadistustedialoogi kaardil Välimus.

### Menüü Eelistused

Eelistused Kiire

- Määrab kirja prioriteediks 'kiire'. Seda peab toetama ka kirja saaja e-posti klient, muidu ei ole sel mingit toimet. &kmail; ise ei toeta sisenevate kirjade prioriteeti.

Eelistused Lisa kättesaamise/lugemise kinnituse soov

- Selle võimaluse valimine tähendab, et soovid saada kinnitust, kui adressaat on kirja tõmmanud ja läbi lugenud. Selle toimimiseks peab seda toetama ka adressaadi e-posti klient (ja see peab olema adressaadil ka lubatud).

  Taustainfot ja teavet, kuidas kohandada &kmail;i saadetavaid lugemise kinnitusi, annab configure-security-reading-mdns.

Eelistused Signeeri kiri

- Võimaldab kirja digitaalselt signeerida ehk allkirjastada OpenPGP abil. Sellest räägitakse pikemalt OpenPGP-le pühendatud peatükis.

Eelistused Krüpti kiri

- Võimaldab kirja krüptida OpenPGP abil. Sellest räägitakse pikemalt OpenPGP-le pühendatud peatükis.

Eelistused Krüptitud kirja vorming

- Võimaldab valida krüptitud kirja vormingu, kui tahad oma kirja digitaalselt signeerida ja/või krüptida. Selle kohta vaata lähemalt eespoolt kõigi valikute kirjeldust.

Eelistused Vormindus (HTML)

- Lülitab sisse &html; redigeerimise.

Eelistused Säti kodeering

- Määrab kirja kodeeringu. Valitud kodeering on näha väljuva kirja päises. Üldjuhul võib alati kasutada võimalust Automaatne, sest &kmail; teatab vajaduse korral, et kasutada tuleks mõnda muud kodeeringut.

Eelistused Reamurdmine

- Lülitab sisse ja välja automaatse reamurdmise. Võib osutuda mõttekaks see välja lülitada, kui soovid asetada teksti pikki ridu, mis peaksid ka ühte ritta jääma.

Seadistused Automaatne õigekirja kontroll

- Lülitab automaatse õigekirja kontrollimise sisse ja välja. Pane tähele, et &html; redigeerimise režiimis ei saa õigekirja automaatselt kontrollida.

### Menüü Kaasamine

See menüü võimaldab valida kaasatud failidega seonduvaid võimalusi.

Kaasamine Lisa signatuur

- Lisab signatuuri (jaluse) kirja lõppu.

Kaasamine Kaasa avalik võti...

- Kaasab kirjale vastava PGP/GnuPG võtme.

Kaasamine Kaasa minu avalik võti

- Kaasab kirjale sinu PGP/GnuPG avaliku võtme.

Kaasamine Kaasa fail...

- Võimaldab kaasata kirjale ühe või enam faili.

Kaasamine Eemalda kaasatud fail

- Eemaldab kaasatud faili, mis on valitud redaktori kaasatud failide osas.

Kaasamine Salvesta kaasatud fail kui...

- Salvestab kaasatud faili, mis on valitud redaktori kaasatud failide osas, faili kujul.

Kaasamine Kaasatud faili omadused

- Näitab valitud kaasatud faili omadusi.

### Menüü Tööriistad

Tööriistad Õigekirja kontroll...

- Kasutab &kspell;i kirja teksti õigekirja kontrollimiseks. Arvesta, et esimesel kasutamisel tuleb &kspell; seadistada menüükäsuga Seadistused Õigekirja kontroll....

Tööriistad Aadressiraamat...

- Avab &aadressiraamat;u.

### Menüü Seadistused

Seadistused Peamise tööriistariba näitamine

- Kui see on lubatud, on peamine tööriistariba nähtav (see on riba akna ülaservas ikoonidega, mis võimaldavad kirja saata &etc;).

Seadistused HTML-riba näitamine

- Kui see on lubatud, on &html;-riba nähtav (see on riba akna ülaservas ikoonidega, mis võimaldavad muuta teatud kirjapandava teksti omadusi).

Seadistused Õigekirja kontroll...

- Võimaldab seadistada &kde; õigekirja kontrollija &kspell;.

Seadistused Kiirklahvide seadistamine...

- Avab akna, mis võimaldab määrata paljude menüükäskude jaoks kiirklahve.

Seadistused Tööriistaribade seadistamine...

- Avab akna, mis võimaldab määrata, millised ikoonid on näha tööriistaribal ja millised mitte.

Seadistused &kmail;i seadistamine...

- Avab &kmail;i seadistustedialoogi.

### Menüü Abi

Kirjetel selles menüüs on samasugune tähendus, nagu kirjetel peaakna abimenüüs.