# &kspaceduel;i käsiraamat

## Sissejuhatus

&kspaceduel; on kahe mängijaga põnev kosmoselahing.

Mõlemad mängijad kontrollivad üht raketti, mis lendab ümber päikese, ja püüavad vastasmängija raketti tulistada. &kspaceduel;i saab mängida teise inimese või arvuti vastu, samuti võib anda arvutile kontrolli mõlema laeva üle ja lasta tal iseendaga madistada.

## Mäng

Mängu idee on imelihtne (kuid kaasakiskuv): sul tuleb hävitada vastane, enne kui tema sinu hävitab.

Püüa mitte päikesesse langeda.

### Mängureeglid

#### Raketi liikumine

Mõlemad mängijad juhivad üht raketti.

Raketid võivad end pöörata, liikumist kiirendada, tulistada ja miine asetada.

#### Energia

Raketil on teatud kogus energiat (vaata lähemalt mängu valikute alt).

Raketid vajavad energiat pööramiseks, kiirendamiseks, tulistamiseks ja miinide asetamiseks. Rakett saab energiat oma päikesepaneelidelt. Saadava energia kogus sõltub sellest, kui kaugel on rakett päikesest ja milline on tema asend päikese suhtes. Päikesele lähemal saab energiat rohkem, kaugemal vähem. Täiskoguse energiat saab siis, kui päike paistab otse paneelidele ning vähem või üldse mitte, kui päike paistab paneelidele nurga all või küljelt.

Kui raketil pole energiat, ei saa ta liikuda ega tulistada.

#### Löögipunkid

Kokkupõrge oma või vastase kuulide või miinidega kahandab raketi löögipunkte. Kui kaks raketti kokku põrkavad, hävib nõrgem ning tugevama löögipunktid vähenevad nõrgema laeva punktide pluss teatud kindla koguse (kokkupõrke tagajärg) võrra. Päikesesse langedes rakett hävib.

#### Kuulid ja miinid

Kuulid lendavad ümber päikese nagu rakettki.

Miinid vajavad teatud kogust energiat oma positsioonil püsimiseks. Kui see otsa saab, langeb miin päikesesse. Päikeselähedased miinid vajavad rohkem energiat kui eemalasuvad miinid.

Miine saab kuulidega hävitada.

Vaikimisi saab ühe raketi kohta olla ekraanil viis kuuli ja kolm miini.

#### Jõuallikad

Aegajalt ilmuvad mänguväljale jõuallikad.

Neid on nelja tüüpi:

Miin

- Mängija miinide arv suureneb.

Kuul

- Mängija kuulide arv suureneb.

Energia (kollane kera)

- Mängija saab energiat.

Kilp (sinine kera)

- Mängija saab löögipunkte

#### &kspaceduel;i ekraan

&kspaceduel;i peaaken &kspaceduel;i peaaken

&kspaceduel;i ekraani keskmine osa kujutab endast mänguvälja. Paremal ja vasakul serval asuvad punase ja sinise mängija staatust näitavad kastikesed.

Ülemises kastikeses on kirjas raketi löögipunktid.

Keskmises kastikeses on kirjas järelejäänud energia kogus.

Alumises kastikeses on kirjas, mitu võitu on mängija saavutanud.

Mänguvälja kohas asuvad menüü- ja tööriistariba.

Mänguvälja all asub olekuriba.

### Mängu valikud

&kspaceduel;il on paljud omaudusi, mida on võimalik kohandada, et mängust suuremat naudingut tunda.

Seadistamine on jagatud kahte ossa:

- Mängija klahvid

- Mänguseadistused

#### Klahvid

&kspaceduel; kasutab mängimiseks teatud vaikeklahve. Nende nimekirja näeb osas Vaikimisi kiirklahvid.

Klahve saab seadistada:

valides menüüribalt Seadistused Kiirklahvide seadistamine... .

See avab dialoogi, kus saab seadistada kõiki kiirklahve, sealhulgas neid, mida kasutatakse raketi juhtimiseks, tulistamiseks ja mineerimiseks.

Siin näed, et mõlemal mängijal (sinisel ja punasel) on määratud viis kiirklahvi vastavalt tegevustele 'pööre vasakule', 'pööre paremale', 'kiirendus', 'tulistamine' ja 'mineerimine'.

Kui oled klahvide seadistamise lõpetanud, tuleb muutuste rakendamiseks vajutada nupule OK.

Kui soovid taastada vaikeklahvid, vajuta lihtsalt nupule Vaikeväärtused. Muutuste rakendamiseks vajuta OK.

Kui soovid tehtud muutustest loobuda ja naasta varem valitud klahvide juurde, klõpsa Loobu ja tehtud muutusi ei arvestatagi.

#### Mänguseadistused

Kõik &kspaceduel;i mänguseadistused on muudetavad.

Kui soovid mänguseadistusi muuta, vali menüükäsk Seadistused&kspaceduel;i seadistamine... .

See avab dialoogi, millel on kaks kaarti: Üldine ja Mäng. Esimene on üsna lihtne, teine aga jaguneb omakorda seitsmeks kaardiks.

Seadistused on koondatud erinevatesse konfiguratsioonidesse. Valida saab mitme eelnevalt määratud konfiguratsiooni seast.

Kui valid Isetehtud, saad kõik seadistused oma tahtmist mööda määrata.

Kui jätad Isetehtud valimata, ei saa sa neid seadistusi muuta.

Kui oled leidnud huvitava konfiguratsiooni, võiksid selle saata ka rakenduse autorile, et see oleks võimalik järgmise versiooniga juba kaasa panna (saata tuleb faili `~/.kde/share/config/kspaceduelrc` osa [Game]).

Kui oled seadistuste muutmise lõpetanud, vajuta nende rakendamiseks nupule OK.

Kui soovid taastada vaikeväärtusi, klõpsa nuppu Vaikeväärtused. Muutuste rakendamiseks vajuta OK.

Kui soovid tehtud muutustest loobuda ja naasta varem valitsenud seadistuste juurde, vajuta Loobu.

Seadistused:

##### Põhiline

Löögipunkid

- Nende kahe liuguriga saab määrata mõlema mängija löögipunktid, sealjuures on ühele neist edumaa andmiseks võimalik vastava mängija löögipunkte kahandada.

Värskendusaeg

- Aeg ekraani kahe värskendamise vahel (millisekundites). Kõik muud seadistused on värskendusajast sõltumatud.

Punane mängija

- Siin saab määrata, kas punast mängijat kontrollib AI, samuti valida selle mängija AI taseme. Eksperimenteeri tasemetega, kuni leiad endale sobiva.

Sinine mängija

- Siin käib kõik samamoodi, nagu äsjakirjeldatud punase mängija juures.

##### Mäng

Mängu kiirus

- Kogu mängu kiirus.

##### Kuul

Lasu kiirus

- Kuulide kiirus

Energiavajadus

- Üheks lasuks vajalik energiakogus.

Maks. hulk

- Maksimaalne kuulide arv, mis mängija kohta võib ekraanil olla.

Vigastusi

- Kui palju löögipunkte läheb kaotsi kuulitabamuse saamisel.

Eluiga

- Kuuli maksimaalne eluiga.

Taaslaadimise aeg

- Aeg, mida rakett vajab kuuli taaslaadimiseks.

##### Miin

Miini kütus

- Miini kütusekogus.

Energiavajadus

- Miini asetamiseks vajalik energiakogus.

Aktiveerimisaeg

- Aeg, mille kestel miin ei ole aktiivne.

Vigastusi

- Kui palju löögipunkte läheb kaotsi miinitabamuse saamisel.

Maks. hulk

- Maksimaalne hulk miine, mis mängija kohta võib ekraanil olla.

Taaslaadimise aeg

- Aeg, mis kulub raketil miini taaslaadimiseks.

##### Laev

Kiirendus

- Raketi kiirendus

Energiavajadus

- Raketi kiirendamiseks vajalik energiakogus.

Pöörlemiskiirus

- Kiirus, millega rakett pöörab.

Energiavajadus

- Raketi pööramiseks vajalik energiakogus.

Kokkupõrke tagajärjed

- Kui palju löögipunkte läheb kaotsi kahe raketi kokkupõrkel.

##### Päike

Päikeseenergia

- Päikese tugevus. Mida suurem väärtus, seda kiiremini raketid energiat laadivad.

Raskusjõud

- Päikese külgetõmbejõu tugevus.

##### Start

Positsioon X ja Positsioon Y

- Rakettide asukoht uue vooru algul. Raketid alustavad päikese vastaskülgedel.

Kiirus X ja Kiirus Y

- Kiirus uue vooru algul.

##### Jõuallikad

Ilmumise aeg

- Maksimaalne kahe jõuallika ilmumise vahele jääv aeg.

Eluiga

- Jõuallikate maksimaalne eluiga.

Energia

- Energiakogus, mida mängija saab jõuallikast.

Kilbi olukord

- Kui palju löögipunkte saab mängija kilbist.

## Käsud ja kiirklahvid

Siin kirjeldame lühidalt kõiki menüüriba kirjeid.

### Menüü Mäng

Menüüd Mäng saab kasutada mängu alustamiseks ja peatamiseks.

&Ctrl;N Mäng Uus

- Käivitab &kspaceduel;i uue mängu.

&Ctrl;N Mäng Uus voor

- Käivitab käesoleval tasemel uue vooru.

P Mäng Paus

- Peatab mängu ja taaskäivitab selle.

&Ctrl;Q Mäng Välju

- Lõpetab &kspaceduel;i töö.

### Menüü Seadistused

Seadistused Tööriistariba näitamine

- Kui on sisse lülitatud, on tööriistariba näha. Kui mitte, siis on see varjatud.

Seadistused Olekuriba näitamine

- Kui on sisse lülitatud, on olekuriba (riba ekraani allservas, mis annab mõningat tekstiinfot) näha. Kui mitte, siis on see varjatud.

Seadistused Kiirklahvide seadistamine...

- Võimaldab muuta &kspaceduel;i kiirklahve, sealhulgas raketi juhtimist, tulistamist &etc;.

Seadistused Tööriistaribade seadistamine...

- Avab tavapärase KDE tööriistaribade seadistamise dialoogi.

Seadistused &kspaceduel;i seadistamine...

- Avab seadistustedialoogi, kus saab määrata paljusid mängu puudutavaid võimalusi. Vt. lähemalt osa Mängu valikud.

### Menüü Abi

&help.menu.documentation;

### Vaikimisi kiirklahvid

Järgnev tabel näitab vaikimisi kiirklahve.

Menüüseosed

Klahv | Tegevus
&Ctrl;Q | Väljub &kspaceduel;ist
&Ctrl;N | Uus mäng
&Ctrl;N | Uus voor
P | Paus
F1 | Abiinfo sisukord
&Shift;F1 | Mis see on?
Tühik | Alusta mängu

Menüüseoseid saab muuta, kui valida Seadistused Kiirklahvide seadistamine

Mängimine

Tegevus | Punane mängija | Sinine mängija
Pööra vasakule | S | Nool vasakule
Pööra paremale | F | Nool paremale
Kiirenda | E | Nool üles
Tulista | D | Nool alla
Mineeri | A | Insert

Nende klahvide muutmise kohta vaata osa Mängija klahvid....

## Autorid ja litsents

&kspaceduel;

Rakenduse autoriõigus 1999-2000: Andreas Zehender az@azweb.de

Dokumentatsiooni autoriõigus 2000: Andreas Zehender az@azweb.de

Dokumentatsiooni uuendas &kde; 2.0 tarbeks: Mike McBride mpmcbride7@yahoo.com

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

### &kspaceduel;i hankimine

&install.intro.documentation;

### Kompileerimine ja paigaldamine

&install.compile.documentation;