# &kturtle; sinu emakeeles

Nagu juba mainitud, on programmeerimiskeele &logo; suur iseärasus see, et &logo; käske saab tõlkida mis tahes keelde. See muudab isegi väikesele lapsele käskude mõistmise päris lihtsaks - peaasi, et ta lugeda oskaks. &kturtle; tõlkimisel uude keelde tuleb lisaks tavapärastele rakenduse graafilise liidese stringidele ja dokumentatsioonile ära tõlkida veel mõned failid. Üldiselt saab need automaatselt luua tänu Rafael Beccari skriptidele. Skriptid leiab kataloogist `kdeedu/kturtle/scripts`, tõlkimist vajavad failid kataloogist `kdeedu/kturtle/data`. Neis kataloogides on ka README-failid, mis sisaldavad juhiseid, kuidas skripte kasutada ja faile tõlkida.

## Tõlkefailide kataloogi loomine

Kõigepealt tuleb luua kataloog, kuhu tõlgitud failid paigutada. Loo oma KDE CVS-kataloogis alamkataloog `kde-i18n/`kood`/data/kdeedu/kturtle/`, kus `kood` on sinu keelekood (2- või 4-täheline ISO kood).

Kopeeri sellesse kataloogi kataloogist `kdeedu/kturtle/data/` fail `Makefile.am`. Ava see tekstiredaktoris, asenda failis kõik en_US oma keelekoodiga (sama, mida kasutasid eespool) ning salvesta fail.

## Kuidas tõlkida &logo; võtmesõnu (käske)

- Kopeeri kataloogist `kdeedu/kturtle/data/` fail `logokeywords.en_US.xml` äsja loodud kataloogi ja anna sellele nimeks `logokeywords.`kood`.xml`, kus `kood` on sinu riigi kood (2- või 4-täheline ISO kood).

- Tõlgi oma keelde sildi `keyword` sisu, &ie; info `keyword` ja `keyword` vahel kõikjal, kus vähegi võimalik, samuti sildi `alias` sisu, &ie; info `alias` ja `alias` vahel. Need tekstid on omavahel seotud, sest alias on võtmesõna viidaks.

  Nii näiteks tõlgi sõna while sildis `keyword`while`keyword`.

  Palun ära tõlgi midagi muud ja ära tõlgi ka ingliskeelseid sõnu siltides `command name="ingliskeelne_sõna"`. Need peavad jääma ingliskeelseks.

  Ja lõpuks: ära muuda failisisest järjekorda - seda läheb vaja Rafael Beccari automaattõlkeskriptidele.

- Salvesta oma fail kodeeringus UTF-8 (näiteks &kate;s vali Salvesta kui... ja vali failinimest paremal asuvas kastis utf8).

- Kanna oma fail CVS-hoidlasse sisse (lisa oma faili nimi faili `Makefile.am`) või saada see Anne-Mariele.

- Kui sul tekib mingeid küsimusi, võta julgesti ühendust Anne-Marie Mahtoufiga annemarie.mahfouf@free.fr.

## Kuidas tõlkida süntaksi esiletõstmise faile

Faili `logohighlightstyle.en_US.xml` tõlkimine on imelihtne tänu Rafael Beccari skriptile, mille leiad kataloogist `kdeedu/kturtle/data/`. Palun tutvu aga enne seda kindlasti samas kataloogis leiduva README-failiga.

Tagasiühilduvuse huvides ning kõigi nende inimeste rahuldamiseks, kes ei soovi kasutada äsjamainitud imepärast skripti, kirjeldame ka vana tõlkimismeetodit:

- Kopeeri kataloogist `kdeedu/kturtle/data/` fail `logohighlightstyle.en_US.xml` äsja loodud kataloogi ja anna sellele nimeks `logokeywords.`kood`.xml`, kus `kood` on sinu riigi kood (2- või 4-täheline ISO kood).

- Faili neljandal real seisab `language name="en_US"`...: vaheta siin en_US välja oma keele ISO koodiga (2 või 4 tähte).

- Tõlgi oma keelde sildi `item` sisu, &ie; info `item` ja `item` vahel. See peab vastama failis `logokeyword` olevale sõnale. Näiteks tõlgi while sildis `item` while `item` ning jäta tühikud muutmata (üks alguses ja üks lõpus). Palun ära tõlgi midagi muud.

- Salvesta oma fail kodeeringus UTF-8 (näiteks &kate;s vali Salvesta kui... ja vali failinimest paremal asuvas kastis utf8).

- Kanna oma fail CVS-hoidlasse sisse (lisa oma faili nimi faili `Makefile.am`) või saada see Anne-Mariele.

- Kui sul tekib mingeid küsimusi, võta julgesti ühendust Anne-Marie Mahtoufiga annemarie.mahfouf@free.fr.

## Kuidas tõlkida näidiseid

Ka siin muudab asja palju lihtsamaks Rafael Beccari skript, mille leiab kataloogist `kdeedu/kturtle/data/`. Palun loe aga kindlasti eelnevalt samas kataloogis leiduvat README-faili, sest näidisfailide automaattõlkimise järel on samuti vaja üht-teist ette võtta.

Kui järgisid skriptide kataloogis leiduvas README-failis toodud juhiseid, peaks su töö nüüd suurel määral valmis olema. Ära unusta siiski testimast loodud näidiste koodi, sest vead on väga kerged sisse hiilima. Kontrolli ka, et fail `Makefile.am` kataloogis `kde-i18n/`kood`/data/kdeedu/kturtle/` arvestaks uute failidega. Näiteks hollandi keele puhul peaks `Makefile.am` välja nägema selline:

    txt_DATA = advertentie.logo driehoeken.logo krullen.logo tafels.logo \
    bloem.logo driehoek.logo logohighlightstyle.nl.xml pijl.logo vierkanten.logo \
    kleuren.logo logokeywords.nl.xml randomnaam.logo vierkant.logo
    txtdir = $(kde_datadir)/kturtle/examples/nl

    xml_DATA = logohighlightstyle.nl.xml
    xmldir = $(kde_datadir)/katepart/syntax

    keywords_DATA = logokeywords.nl.xml
    keywordsdir = $(kde_datadir)/kturtle/data
    EXTRA_DIST = $(txt_DATA) $(xml_DATA) $(keywords_DATA)

Kirjeldame siin ka seda, kuidas tõlkida ILMA Rafaeli Perli-skripti kasutamata:

- Kopeeri kataloogist `kdeedu/kturtle/data/` ingliskeelsed näidisefailid kataloogi, kus asuvad tõlgitud võtmesõna- ja esiletõstmise fail. Nimeta failid oma keelde tõlgituna ümber. See aitab kasutajatel taibata, millega on mingi faili puhul tegemist.

- Tõlgi näidiste võtmesõnad, kasutades eeskujuks neid, mis on tõlgitud sinu emakeelses failis `logokeywords.xml`. Võtmesõnade fail peab olema kindlasti tõlgitud enne näidiste tõlkimise kallale asumist.

- Salvesta oma fail kodeeringus UTF-8 (näiteks &kate;s vali Salvesta kui... ja vali failinimest paremal asuvas kastis utf8).

- Kanna oma kataloog sisse CVS hoidlasse (lisa sellesse `Makefile.am`) või saada Anne-Mariele.

- Kui sul tekib mingeid küsimusi, võta julgesti ühendust Anne-Marie Mahtoufiga annemarie.mahfouf@free.fr.

- Kui soovid, võid sellesse kataloogi lisada näidiseid ka omalt poolt.