# Liikumise paneel

Liikumise paneel on näha eraldi vaatena &konqueror;i akna vasakus servas. Seda saab käivitada menüükäsuga Aken Näita vaadet Liikumise paneel või lülitada sisse/välja klahviga F9.

Liikumise paneelil

See sisaldab mitu eraldi kaarti, mille vaatamiseks klõpsa vastava lehekülje ikoonil hiire vasaku nupuga. Klõps hiire vasaku nupuga parajasti avatud lehekülje ikoonil sulgeb liikumise paneeli, jättes näha vaid kaartide ikoonid.

Järjehoidjad

- See kaart näitab puuvaates järjehoidjaid. Klõps hiire vasaku nupuga mõnel kirjel avab selle peaaknas.

Ajalugu

- See kaart näitab puuvaates lehitsemise ajalugu. Klõps hiire vasaku nupuga mõnel kirjel avab selle peaaknas, samuti saab selle avada &konqueror;i uues aknas, tehes kirjel klõpsu hiire parema nupuga ja valides ilmuvast hüpikmenüüst käsu Ava uues aknas.

  Kirje saab ajaloost eemaldada, kui teha sellel klõps hiire parema nupuga ja valida ilmuvast hüpikmenüüst käsk Eemalda kirje. Käsk Puhasta ajalugu eemaldab kõik ajalookirjed.

  Hiire parema nupu klõpsuga avanev hüpikmenüü annab ajalookaardil ka võimaluse valida, kas kirjed sorditakse nime või kuupäeva järgi.

  Valides hüpikmenüüs Eelistused..., ilmub ajaloo külgriba juhtimismoodul. Selles saab määrata ajaloo maksimumsuuruse ning aja, mille möödudes kirjed automaatselt eemaldatakse. Samuti saab määrata erinevad fondid uutele ja vanadele &URL;-idele. Märkekastiga Üksikasjalikud vihjed saab määrata, kui palju infot näidatakse, kui liigutada hiirekursor mõne ajalookaardi kirje kohale.

Kogukataloog

- See kaart näitab puuvaates kasutaja kodukataloogi alamkatalooge. Pane tähele, et peidetud katalooge (nende nimed algavad punktiga) ei näidata. Klõps hiire vasaku nupuga mingil kirjel avab selle peaaknas, parem nupp avab aga hüpikmenüü, mis võimaldab avada alamkataloogi uues aknas või peaakna uuel kaardil.

Võrk

- See kaart näitab puuvaates olulisi võrguühendusi, mille hulka võivad küll olla arvatud ka kohalikud kataloogid. Taas avab klõps hiire vasaku nupuga kirje ning parem nupp laialdaste valikuvõimalustega hüpikmenüü.

  Kaardil Võrk näidatavad kataloogid asuvad kataloogis `~/.kde/share/apps/konqsidebartng/virtual_folders/remote/` ning uusi katalooge on sama lihtne tekitada kui muidu alamkatalooge. Kirjed neis kataloogides on laiendiga `.desktop` ja neid saab luua &konqueror;is käsuga Loo uus... Viit asukohale (URL)....

Juurkataloog

- Juurkataloogi asukoht on `/` ning see on süsteemi kohalike failide baaskataloog. Kui avad juurkataloogi, leiad sealt kataloogi `root`. See kuulub süsteemi administraatorile, kujutades endast tema kodukataloogi. Samuti peaksid nägema kataloogi `home`, mida avades jõuad taas oma kodukataloogini.

Teenused

- See kaart pakub kiiret ligipääsu järgmistele teenustele:

  Audio CD brauser.

  Seadmed. See kujutab puuvaates kõvaketta partitsioone ning flopi- ja &CD-ROM;-seadet. Klõps hiire vasaku nupuga seadmel või partitsioonil ühendab selle ning näitab peaaknas sisu. Ühendatud seadme või partitsiooni saab lahutada hiire parema nupu klõpsuga seadme nimel ning hüpikmenüüst käsu Lahuta valimisega.

  Kohtvõrgu lehitsemine võimaldab uurida teisi kohtvõrku ühendatud masinaid.

  Trükkimissüsteemi sirvija näitab puud, mis võimaldab kiiresti kasutada &kde; trükkimise haldurit Kprinter.

Liikumise paneeli seadistusi saab muuta hiire parema nupu klõpsuga tühjal alal allpool alumist kaardiikooni või vasaku nupu klõpsuga ikoonil Seadistamise nupp (eelpool näidatud pildil ülemine ikoon, mis aga ei pruugi iga seadistuse korral nähtav olla). See avab järgmiste võimalustega menüü:

Lisa uus

- Võimaldab lisada liikumise paneelile uue kaardi. Uus lehekülg võib olla külgriba meediafailide mängija (&konqueror;i plugin) või uus kataloog.

Multivaade

- Jagab liikumise paneeli, nii et korraga võib näha kaht kaarti.

Näita kaarte vasakul

- Võimaldab valida, kas kaartide ikoone näidatakse liikumise paneeli paremal või vasakul serval.

Näita seadistamise nuppu

- Võimaldab äsjakirjeldatud võimaluse, st. seadistamise nupu varjata või nähtavale tuua.

Klõps hiire parema nupuga mõnel kaardiikoonil avab järgmiste võimalustega menüü:

Säti URL

- Seda saab kasutada ainult kataloogide kaartidel ning see võimaldab muuta kaardil nähtava kataloogi &URL;-i (asukohta).

Säti ikoon

- Võimaldab muuta kaardi ikooni.

Eemalda

- Võimaldab eemaldada kaardi liikumise paneelilt.