# &kompare; käsiraamat

## Sissejuhatus

Kui kaks või enam inimest töötavad ühe ja sama faili kallal ning saadavad seda edasi-tagasi, muutub tasapisi keeruliseks näha, milliseid muutusi on faili uues versioonis tehtud. Üks võimalus on avada kõrvuti uus variant ja originaal, kuid see nõuab aega ja vaeva ning võib kergesti tuua kaasa vigu. Siinkohal tulebki kasuks rakendus, mis on spetsiaalselt mõeldud erinevuste näitamiseks (nende kohta tarvitatakse sageli inglise keelest tulenevat lühendit diff).

Nagu oodata, on sellisele programmile parim nimi "diff". Ja nii ongi: programm diff on paigaldatud enamasti kõigis &Linux; distributsioonides ja selle ülesanne ongi erinevuste näitamine. Arendajad kasutavad diff'i sageli käsureal, et uurida lähtekoodi versioonide erinevusi. Kuid diff'i kasutamine ei ole kaugeltki piiratud lähtekoodiga - selle abil võib uurida väga paljusid tekstifaile.

Diff'i kasutamine käsureal on samas tülikas, juba selle käskude süntaksi õppimine ja väljundi tõlgendamine võib kogenematumaid kasutajaid täiesti segadusse ajada. Siin tulebki mängu &kompare;. Programmi diff graafilise kasutajaliidesega saab näidata lähte- ja sihtfaili teineteise kõrval, kusjuures erinevused on automaatselt esile tõstetud. Samas saab kohe ühe faili erinevusi rakendada teisele failile igati kontrollitud viisil. Sugugi kõiki erinevusi pole vaja rakendada, nii mõnedki erinevused võivadki jääda 'rakendamata'. Kui kõik vajalikud muudatused on rakendatud, saab faili salvestada ning rakendus, milles see loodi, näitab seda taas nagu iga teist faili.

Lisaks lähte- ja sihtfaili erinevuste kuvamisele võib &kompare; abil luua ja vaadata spetsiaalset faili 'diff'. See koondab kahe faili erinevused ühte faili, mis võimaldab erinevusi ühekorraga näha ja vajaduse korral neid faili uuele versioonile rakendada. Võtame taas näite, kus kaks inimest redigeerivad üht dokumenti. Esimene soovib teha muudatusi ja saata teisele ainult tehtud muudatused. Tavaolukorras saadaks esimene isik teisele kogu muudetud dokumendi, kes peab siis seda eelmise variandiga külg külje kõrval võrdlema. &kompare; abil võib aga esimene isik teha kõigepealt muudetavast failist kohaliku koopia, siis võtta ette kõik vajalikud muudatused ning võrrelda originaaili ja muudetud dokumenti. &kompare; võimaldab teda diff-faili, mis sisaldab ainult tehtud muutusi. Nüüd võib terve faili asemel teisele isikule saata ainult muutusi sisaldava faili.

&kompare; abil saab teine isik uurida diff-faili, võrreldes seda dokumendi kohaliku koopiaga ning rakendada sellele esimese isiku tehtud muudatused. Nii võib asi kulgeda edaspidigi: mõlemad teevad oma muudatusi, loovad diff-faili, saadavad selle teisele ning rakendavad tehtud muudatused. Seda nimetatakse enamasti "paikamiseks" - mõiste on kasutusele võetud programmi "patch" eeskujul, mille nimi tõlkes tähendabki paika ning mis on veel üks käsureatööriist spetsiaalselt diff-failide rakendamiseks.

Mõnikord võib juhtuda, et inimesed muudavad faili ühel ja samal ajal. Sellisel juhul ei saa välistada sedagi, et nad teevad muudatusi täpselt ühes ja samas reas. See võib tekitada probleeme, sest saadud diff-faile rakendades võidakse sel moel üksteise töö üle kirjutada. Õnneks on programmide diff ja patch arendajad sellise võimalusega arvestaud ning tööriistad ei luba selliseid muudatusi rakendada ilma käsitsi sekkumiseta. Kui tekib selline olukord ehk "konflikt", näitab &kompare; konflikte, et saksid need käsitsi lahendada, otsustades, millised muudatused millisele failile rakendada.

&kompare; on suureks abiks ka failimuutuste võrdlemisel kataloogi tasemel. Kataloogide võrdlemisel uurib &kompare; rekursiivselt läbi kõik alamkataloogid ja nende failid, et tuvastada erinevused. Sel juhul avatakse kõik erinevustega failid automaatselt ning &kompare; pakub võimaluse väga hõlpsalt kõigi failide vahel liikuda.

## &kompare; kasutamine

### Alustamine

Käesolevas osas tutvustatakse &kompare; käivitamist ja antakse kiirülevaade &kompare; peaaknast.

#### &kompare; käivitamine

&kompare; saab kiiresti käivitada K-menüü alammenüüst Arendus: Arendus Kompare.

&kompare; esimesel käivitamisel avatakse dialoog, kus saab valida, milliseid faile võrrelda. Samas saab valida ka võrdluse ja välimuse omadusi. Vali failidialoogiga võrreldavad läthe- ja sihtfail. Need võivad olla mis tahes kaks faili, kataloogi või ka &URL; ja fail. Kui lähte- ja sihtfail on valitud, klõpsa Võrdle.

Kui &kompare; on erinevused tuvastanud, kuvatakse peaakent. Kaht faili või URL- ja faili võrreldes võtab see vaid mõne sekundi aega, kuid arvukate alamkataloogide ja failidega katalooge võrreldes võib tükk aega kuluda.

Võrdlemise ja välimuse osas määratavaid valikudi tutvustab lähemalt configure-preferences.

#### Peaaken

Käesolevas osas tutvustatakse lühidalt peaakent, mis koosneb järgmistest osadest:

- Menüüd

- Tööriistariba

- Lähte- ja sihtkataloogid

- Lähte- ja sihtfailid

- Lähte- ja sihtfaili ridade erinevused

- Lähte- ja sihtfaili tekstivaade

- Olekuriba

##### Menüüd

&kompare; juhtimine käib menüüde abil. Menüükirjeid selgitab lähemalt command-reference.

##### Tööriistariba

&kompare; tööriistariba võimaldab kiiresti kasutada kõige levinumaid võrdlemis- ja ühendamistoiminguid. Tööriistariba orientatsiooni, teksti asetust, ikoonide suurust ja seda, milliseid ikoone kuvatakse, saab kohandada tööriistariba kontekstimenüü abil, mis avaneb tööriistaribal hiire parema nupuga klõpsates. Kontekstimenüü abil saab tööriistariba ka täielikult peita. Kui see on peidetud ja sa soovid seda taas näha, vali Seadistused Tööriistariba näitamine.

##### Lähte- ja sihtkataloogid

Lähte- ja sihtkataloogi paneelil kuvatakse katalooge, milles asuvad võrreldavad failid. Kui võrdlusse on kaasatud palju alamkatalooge, kuvatakse kataloogi valimisel esimest selles asuvat dokumenti, mille puhul tuvastati läthe- ja sihtfaili erinevusi.

##### Lähte- ja sihtfailid

Lähte- ja sihtfaili paneelil kuvatakse faile, mille puhul tuvastati erinevusi parajasti valitud lähte- või sihtkataloogis. Kui kataloogis on hulga erinevusi sisaldavaid dokumente, lisatakse kõik need nimekirja. Kuvatakse valitud dokumenti.

##### Lähte- ja sihtfaili ridade muudatused

Lähte- ja sihtfaili ridade muudatuste paneelil kuvatakse lähte- ja sihtfaili vahel tuvastatud erinevuste kokkuvõtet. Kirje valimine paneelil tõstab esile ning valib erinevuse. See on abiks pikkades ja paljude erinevustega dokumentides liikumisel.

##### Lähte- ja sihtfaili vaade

Lähte- ja sihtfaili vaade on &kompare; peamine tööala. Selles kuvatakse valitud lähte- ja sihtfaili sisu ning esiletõstmisega erinevusi koos reanumbritega.

##### Tekstivaade

Tekstivaadet vaikimisi ei kuvata. Selle saab avada menüükäsuga Seadistused Tekstivaate näitamine.

##### Olekuriba

Olekuriba näitab parajasti võrreldavate lähte- ja sihtfailide või -kataloogide kokkuvõtet. Samuti näeb seal aktiivses dokumendis leitud muudatuste ning rakendatud erinevuste arvu. Lisaks näitab olekuriba valitud dokumendikogumis erinevusi sisaldavate dokumentide koguarvu ning hetkel võrreldava dokumendi järjekorranumbrit kogumis. Nii võib näiteks kahe kataloogi võrdlemisel tekkida 1890 erinevusi sisaldavat faili ning aktiivne dokument olla 18. dokument 1890-st.

### Erinevuste vaatamine

#### Ekraanil kuvatavaga töötamine

&kompare; eraldab lähte- ja sihtfailile peaaknas ühepalju ruumi. Vaatealas saab aga kasutada teatud vahendeid, mis aitavad paremini erinevusi uurida:

Kaks kerimisriba

- Kõige silmatorkavam võimalus on kerimisriba nii vaateala paremas servas kui ka allservas. Kerimisribadega saab kiiresti dokumentides liikuda.

Poolitav pide

- Lähte- ja sihtfaili eraldav püstine riba lubab mõlemal poolel väga selgelt näha ridade algust ja lõppu, kuid lisaks sellele saab seda ka liigutada ja sel moel muuta lähte- või sihtfailile vaates antavat ruumi. Selleks vii hiirekursor püstriba peale, klõpsa ja lohista seda vastavalt vajadusele vasakule või paremale. Enesestmõistetavalt tähendab ühe poole suurendamine teise poole vähenemist.

Dokkimine

- Peamist tööala saab peaaknast eraldada, kui klõpsata selle parempoolses ülanurgas asuvale nupule Haagi lahti. See muudab tööala omaette aknaks, mida võib maksimeerida või muul moel ekraanile paigutada.

Olekuriba lülitamine

- Olekuriba näitamist saab sisse ja välja lülitada menüükäsuga Seadistused Olekuriba peitmine/näitamine.

#### Lähte- ja sihtfaili vaate vahetamine

Mõnikord on tulus kaaluda, milline fail võtta erinevuste vaatlemisel võrdlemise aluseks, näiteks siis, kui faili kaht muudetud versiooni võrreldes leiad, et ühes on muudatusi palju rohkem kui teises. Sel juhul sobib paremini lähtefailiks rohkemate muudatustega fail, sest sel juhul on vaja vähem erinevusi rakendada.

Sel juhul vali menüükäsk Fail Vaheta lähtefail sihtfailiga. See vahetab failid kõigis &kompare; paneelides.

#### Erinevuste statistika kuvamine

Erinevuste kiireks ülevaateks vali menüükäsk Fail Näita statistikat. See avab dialoogi Võrdlemise statistika. Selle näeb järgmist teavet:

Vana fail:

- Tavaliselt sihtfaili või siis muutusteta faili nimi, millele erinevused rakendatakse.

Uus fail:

- Tavaliselt lähtefaili või siis faili nimi, mida on muudetud.

Vorming:

- Erinevuste kuvamiseks kasutatud võrdlemisvorming (vt diff-format).

Tükke:

- Võrdlemisel leitud tükkide arv.

  Tükk (inglise keeles 'hunk', mis tuleneb sõnas chunk) on ridade kogum, milles lähte- ja sihtfail erinevad; nende hulka võivad kuuluda ka kontekstiread, kui võrdlemisvorminguks on valitud Kontekst (vt. diff-format).

Erinevusi

- Tegelike erinevuste, mitte tükkide arv. Tükk võib sisaldada rohkem kui üht erinevust, kui kahe või enama muutuse read ja kontekstiread kattuvad.

#### Liikumine erinevuste vaates

&kompare; võimaldab kiiret liikumist erinevuste vahel failide puhul ning paljude erinevate failide vahel kataloogide puhul.

##### Erinevuse valimine

Erinevust saab valida:

- klõpsuga reale lähte- ja sihtfaili ridade muutuste paneelil (peaaknas ülal paremal).

- klõpsuga esiletõstetud esinevusele vaatepaneelis.

- toodud erinevusi võrdluses kõrvutades (vt. traversing-differences).

Kui erinevus on valitud, satub see fookusse ning seda kuvatakse mittevalitud erinevustega võrreldes heledama värviga.

##### Erinevuste kõrvutamine

Kui võrdlemisel leitakse palju erinevusi, on neid kõige etem uurida erinevusi loogilises järjekorras läbi vaadates, tavaliselt ülalt alla.

Vaikimisi valib &kompare; esimese võrdlemisel leitud erinevuse. Valides menüükäsu Erinevus Järgmine erinevus (&Ctrl;Nool alla), tuuakse fookusse aktiivsele valikule järgnev erinevus. Aktiivsele valikule eelneva erinevuse nägemiseks vali menüükäsk Erinevus Eelmine erinevus (&Ctrl;Nool üles).

Sel moel saab erinevused kenasti läbi uurida ja neid rakendada või rakendamata jätta.

##### Lülitumine failide vahel

Kui võrrelda katalooge, siis võib leida palju erinevustega faile. Nende täieliku nimekirja annavad paneelid Lähte- ja sihtkataloogid ning Lähte- ja sihtfailid. Kuid &kompare; näitab korraga ainult ühe lähte- ja sihtfaili erinevusi.

Dokumentide vahel saab sellisel juhul lülituda järgmiselt:

- Vali Lähte- ja sihtkataloogide paneel, misjärel paneelil Lähte- ja sihtfailid näeb erinevustega faile, mille seast vali vajalik.

- Vali menüükäsk Erinevus Eelmine fail (&Ctrl;PageUp) või Erinevus Järgmine fail(&Ctrl;PageDown), et näha vastavalt eelmis või järgmist erinevustega faili, mis on ära toodud paneelil Lähte- ja sihtfailid.

### Erinevuste ühendamine

&kompare; muudab erinevuste rakendamise või eemaldamise äärmiselt lihtsaks - seda saab teha vaid hiireklõpsuga. Rakendamist võib sooritada korduvalt, sest kõik toimingud sooritatakse mälus ja kirjutatakse kettale alles siis, kui fail salvestatakse.

#### Erinevuse rakendamine

Erinevuse rakendamiseks klõpsa esiletõstetud erinevusele ja vali menüükäsk Erinevus Rakenda erinevus (Tühikuklahv).

#### Erinevuse eemaldamine

Erinevuse eemaldamiseks klõpsa esiletõstetud erinevusel, mille varem rakendasid, ja vali menüükäsk Erinevus Eemalda erinevus (Backspace).

#### Kõigi erinevuste rakendamine

Kui oled kõik failide erinevused läbi vaadanud ja arvad, et neid võiks kõiki rakendada, vali menüükäsk Erinevus Rakenda kõik (&Ctrl;A).

#### Kõigi erinevuste eemaldamine

Kui soovid kõik rakendatud erinevused eemaldada, vali Erinevus Eemalda rakendus kõigilt (&Ctrl;U).

#### Muudatuste salvestamine

Kui erinevused on rakendatud, oleks mõttekas need salvestada menüükäsuga Fail Salvesta või Fail Salvesta kõik.

Rakendatud erinevused salvestatakse nii lähte- kui ka sihtfaili.

### Erinevusfailide kasutamine

Erinevusfailid (diff-failid) sisaldavad ainult failide erinevusi ning võivad sisaldada ka teatud hulka kontekstiridasid enne ja pärast erinevaid ridu. Muudetud ridade ja selle kontekstiridade kogumit nimetatakse tükiks. Võrdlusfail võib niisiis sisaldada mitut tükki ühest või enamast failist. Kui kahe või enama tüki kontekstiread kattuvad, peetakse neid üheks tükiks. Erinevusfaile saab kasutada järgmisteks ülesanneteks:

- Tükkides sisalduvate muudatuste rakendamiseks originaalfailile.

- Tükkides sisalduvate muudatuste rakendamiseks originaalfailile või failikogumile.

- Muutmiseks enne rakendamist originaalfailile või failikogumile.

#### Erinevusfaili loomine

Erinevusfaili loomiseks tuleb võrdlust &kompare;s kuvada. Seejärel vali menüükäsk Fail Salvesta .diff. See avab dialoogi Diffi valikud (täpsemalt kõneleb diffi vormingutest ja valikutest diff-settings). Pärast valikute määramist klõpsa nupule Salvesta ning salvesta erinevused faili laiendiga `.diff`.

#### Erinevusfaili vaatamine

Diff-faili on võimalik &kompare;s ka vaadata, kui see avada menüükäsugaFail Ava diff...

Diff-faili kuvamisel näidatakse lähte ja sihtfaili tükke. Pea meeles, et näidatakse ainult tükke, mitte aga muutusteta ridu. Mõnel juhul luuakse diff-fail üldse ilma kontekstiridadeta. Sel juhul on näha ainult muudetud read.

Kui diff-fail sisaldab tükke mitmest failist, näitab &kompare; korraga ainult ühe faili tükke ning sa saad failide vahel liikuda, nagu oleksid nad tegelikud failid, ehkki nende info pärineb kõigest diff-faili sisust.

#### Diff-faili erinevuste rakendamine

Diff-faili erinevusi vaadates saab neid rakendada samamoodi, nagu lähte- ja sihtfaili võrdlemisel (vt. merging-differences).

#### &URL;-i ühendamine diff'iga

Diff-faili korral on võimalik võrrelda selle tükke faili või kataloogiga. Selleks vali menüükäsk Fail Liida URL diffiga. Seejärel anna faili/kataloogi ja diffi väljundi asukohad.

Lähtefaili ja diff-faili erinevusi vaadates võib neid rakendada samamoodi, nagu lähte- ja sihtfaili võrdlemisel (vt. merging-differences).

## Seadistamine

&kompare; lubab kasutajatel määrata erinevuste vormindust peaaknas ning muuta programmi diff käitumist. Dialoogi Seadistused avamiseks vali Seadistused&kompare; seadistamine...

Välimuse seadistamiseks vali kaart Vaade (vt. view-settings).

Programmi diff omaduste seadistamiseks vali kaart Diff (diff-settings).

### Vaateseadistused

Dialoogi Seadistused kaardil Vaadeon kaks alamkaarti: Välimus ja Fondid.

#### Välimus

Kaart Välimus võimaldab määrata värve, mida kasutatakse erinevuste tähistamisel peaaknas, hiireratta käitumist kerimisel ning seda, kuidas muuta tabeldusmärgid tühikuteks.

&kompare; välimuse seadistused &kompare; välimuse seadistused

#### Värvisektsioon

Erinevuste kuvamisel kasutatavate värvide muutmiseks klõpsa värvide valimise sektsioonis värvinuppudele. Muuta saab järgmisi värve:

Eemaldamise värv

- Read, mis on eemaldatud ja mida enam ei ole.

Muutmise värv

- Read, mis on muudetud.

Lisamise värv

- Read, mis on lisatud.

Rakendamise värv

- Mis tahes eelnevalt toodud olek, mille korral erinevus on rakendatud.

#### Hiireratas

Ridade arv

- Ridade arv, mille võrra hiireratas kerib.

#### Tabeldusmärgid tühikuteks

Tabeldusmärgi asendamisel lisatakse tühikuid

- Tühikute arv, millega tabeldusmärgid asendatakse.

#### Fondid

&kompare; fondiseadistused &kompare; fondiseadistused

Siin saab valida fondipere ja -suuruse, millega erinevusi kuvatakse.

### Võrdlemise seadistused

Dialoogi Seadistused kaardil Diff on järgmised alamkaardid: Diff, Vorming, Valikud ja Väljajätmine. Nende abil saab seadistada programmi diff käitumist.

#### Diff

&kompare; diffi seadistused &kompare; diffi seadistused

Programmi diff käivitamiseks antav käsk (vaikimisi diff).

#### Vorming

&kompare; vorminguseadistused &kompare; vorminguseadistused

Siin saab kohandada väljundvormingu omadusi ja kontekstiridade arvu.

#### Väljundvorming

Kontekst

- Kontekstiväljundi korral lisatakse erinevusi sisaldavate ridade ümber mõned kontekstiread.

Ed

- Programm diff võib anda käske, mis annavad tekstiredaktorile ed korralduse muuta üks fail teiseks. Ajalooliselt oli see ainuke väljundrežiim, mis sobis ühe faili automaatseks muutmiseks teiseks. Programmi patch loomise järel kasutatakse seda haruharva.

Tavaline

- Tavaline väljundvorming näitab erinevusi sisaldavaid ridu ilma kontekstiridadeta.

RCS

- RCS väljundvorming on mõeldud spetsiaalselt vertsioonikontrollisüsteemile (RCS). Nagu Edi vormingut, kasutatakse ka seda pärast programmi patch ilmumist haruharva.

Unifitseeritud

- Unifitseeritud väljundvorming on kontekstivormingu erim. Seda peetakse mõnevõrra paremaks, sest väljund on üleliigsete kontekstiridade väljajätmise tõttu märksa kompaktsem.

Kõrvuti

- Kõrvuti väljundvormingu korral esittakse failid kahes veerus. Seda valikut saab kasutada ainult dialoogis Diffi valikud (vt. creating-a-diff).

#### Kontekstiread

Kontekstiridade arv

- Konteksti või unifitseeritud väljundvormingu valimisel saab siin määrata, mitu kontekstirida väljundisse kaasatakse.

#### Valikud

&kompare; valikud &kompare; valikud

Kaardil Valikud saab seadistada programmi diff valikuid.

#### Üldine

Otsitakse väiksemaid muudatusi

- Märkimisel kuvab diff ka muudatusi tähesuuruses, kirjavahemärkides, tühikutes &etc;

Optimeeritakse suurte failide jaoks

- Märkimisel töötleb diff faile äärmise kiirusega.

Ignoreeritakse suur- ja väiketähe muudatusi

- Märkimisel ei arvestata väike- ja suurtähe erinevustega.

#### Ignoreeritakse regulaaravaldist

Ignoreeritakse regulaaravaldist

- Ignoreeritakse määratud regulaaravaldisega ridu.

#### Tühimärk

Tabeldusmärgid muudetakse väljundis tühikuteks

- Märkimisel muudetakse diffi väljundis tabeldusmärgid tühikuteks, mille arv on määratud dialoogi Seadistused kaardil Vaade valikuga Tabeldusmärgid tühikuteks.

Ignoreeritakse lisatud või eemaldatud tühje ridu

- Märkimisel eiratakse null märgi pikkuste ridade erinevusi.

Ingoreeritakse muutusi tühimärkide arvus

- Erinevates redaktorites võib tühimärkide arv enne ja pärast ridu ning nende vahel olla erinev. Märkimisel selliseid erinevusi eiratakse.

Ignoreeritakse kõiki tühimärke

- Märkimisel eiratakse täielikult tühimärkide erinevusi.

Ignoreeritakse tabeldusmärkide muutmisest tulenevaid muudatusi

- Märkimisel eiratakse tabeldusmärkide tühikuteks muutmisest põhjustatud erinevusi.

#### Väljajätmine

Kaardil Väljajätmine saab määrata programmi diff filtreerimisseadistusi.

&kompare; väljajätmise seadistused &kompare; väljajätmise seadistused

#### Väljajäetavad failimustrid

Väljajäetavad failimustrid

- Väljajäetavad failid vastavalt metamärkidega määratud filtritele

#### Väljajäetavad failinimed

Väljajäetavad failinimed

- Filtri kehtestamine vastavalt väliselt hallatud faili sisule.

## Käskude seletused

### Menüü Fail

&Ctrl;O Fail Ava diff...

- Avab dialoogi Avamine.

&Ctrl;C Fail Võrdle faile...

- Avab dialoogi Failide või kataloogide võrdlemine.

&Ctrl;B Fail Liida URL diffiga...

- Avab dialoogi Faili/kataloogi liitmine võrdlemise väljundiga.

&Ctrl;S Fail Salvesta

- Kirjutab rakendatud erinevused aktiivsesse lähte- ja/või sihtfaili.

Fail Salvesta Kõik

- Kirjutab rakendatud erinevused kõigisse lähte- ja/või sihtfailidesse.

Fail Salvesta .diff

- Avab dialoogi Diffi valikud, kus saab määrata diff-faili vormingu ja valikud.

Fail Vaheta lähtefail sihtfailiga

- Muudab lähtefaili sihtfailiks ja vastupidi.

Fail Näita statistikat

- Avab dialoogi Võrdlemise statistika.

&Ctrl;Q Fail Välju

- Lõpetab &kompare; töö.

### Menüü Erinevus

&Ctrl;U Erinevus Eemalda rakendus kõigilt

- Eemaldab kõik varem rakendatud erinevused.

Backspace Erinevus Eemalda erinevus

- Eemaldab valitud varem rakendatud erinevuse.

Tühikuklahv Erinevus Rakenda erinevus

- Rakendab valitud erinevuse.

&Ctrl;A Erinevus Rakenda kõik

- Rakendab kõik erinevused.

&Ctrl;PageUp Erinevus Eelmine fail

- Muudab vaatepaneelis aktiivseks erinevuste nimekirja eelmise erinevuse.

&Ctrl;PageDown Erinevus Järgmine fail

- Muudab vaatepaneelis aktiivseks erinevuste nimekirja järgmise erinevuse.

&Ctrl;Nool üles Erinevus Eelmine erinevus

- Valib aktiivsele valikule eelneva erinevuse.

&Ctrl;Nool alla Erinevus Järgmine erinevus

- Valib aktiivsele valikule järgneva erinevuse.

### Menüü Seadistused

Seadistused Tööriistariba peitmine/näitamine

- Lülitab tööriistariba näitamist.

Seadistused Olekuriba näitamine/peitmine

- Lülitab olekuriba näitamist.

Seadistused Tekstivaate näitamine

- Näitab tekstivaadet.

Seadistused Kiirklahvide seadistamine...

- Avab dialoogi Kiirklahvide seadistamine.

Seadistused Tööriistaribade seadistamine...

- Avab dialoogi Tööriistariba seadistamine.

Seadistused&kompare; seadistamine...

- Avab &kompare; seadistustedialoogi.

### Menüü Abi

&help.menu.documentation;

## Autorid ja litsents

&kompare;

Rakenduse autoriõigus 2001-2004: &John.Firebaugh; &John.Firebaugh.mail; ja Otto Bruggeman otto.bruggeman@home.nl

Dokumentatsiooni autoriõigus © 2007: Sean Wheller sean@inwords.co.za

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

### &kompare; hankimine

&install.intro.documentation;

### Kompileerimine ja paigaldamine

&install.compile.documentation;
&documentation.index;